Genod i’r Geowyddorau yn cyfarfod yn rhithiol - Prifysgol Aberystwyth\nGenod i’r Geowyddorau yn cyfarfod yn rhithiol\nBydd gwyddonwyr benywaidd o bob cwr o’r DU ac Iwerddon yn ymgynnull yn rhithiol ar gyfer y digwyddiad Genod i’r Geowyddorau mwyaf erioed sy’n cael ei gynnal heddiw, ddydd Llun 6 Gorffennaf 2020.\nDr Marie Busfield o Adran Daearyddiaeth a Gwyddorau Daear Prifysgol Aberystwyth yw sylfaenydd Genod i’r Geowyddorau Cymru/Girls into Geoscience Wales, a’r bwriad oedd cynnal y digwyddiad agoriadol yn ddiweddarach eleni.\n“Roeddwn i’n edrych ymlaen yn fawr at lansio GiG Cymru yn 2020, ac i arddangos y ddaeareg a’r geomorffoleg anhygoel sydd gyda ni yma yn Aberystwyth, ond roedd gan COVID-19 syniadau eraill”, dywedodd Dr Busfield, yn un o drefnwyr y digwyddiad rhithiol.\n“Er ei bod yn siom i mi orfod canslo’r digwyddiad eleni, mae’r cyfle i weithio ar y cyd gydag arweinwyr GiG yn Lloegr, yr Alban ac Iwerddon wedi ein galluogi i gynnig rhaglen anhygoel ac amrywiol dros ben, ac rydym mor falch o weld gymaint o fenywod ifanc yn cofrestru.”\nMenter ymgysylltu yw ‘Girls into Geoscience’, â’i nod yw ysbrydoli’r genhedlaeth nesaf o wyddonwyr benywaidd trwy arddangos yr ystod eang o yrfaoedd a chyfleoedd astudio ym meysydd daeareg, daearyddiaeth a gwyddor yr amgylchedd.\nSefydlwyd y digwyddiad gwreiddiol yn 2014 gan Dr Sarah Boulton a Dr Jodie Fisher o Brifysgol Plymouth. Ers hynny mae’r fenter wedi ehangu i gynnwys GiG Yr Alban, o dan arweinyddiaeth Dr Amanda Owen ym Mhrifysgol Glasgow, a GiG Iwerddon o dan arweinyddiaeth Elspeth Wallace o Ganolfan Ymchwil Geowyddorau Cymhwysol Iwerddon (iCRAG).\nRoedd rhaid i’r bedair cangen wynebu penderfyniadau anodd eleni i ganslo eu digwyddiadau wyneb-yn-wyneb yng nghanol y pandemig, ond roedd hyn hefyd yn gyfle newydd a chyffrous i weithio ar y cyd er mwyn cynnig y digwyddiad rhithiol cyntaf o’i fath.\nO ganlyniad, bydd cyfranogwyr eleni yn elwa o sgyrsiau, gweithdai a theithiau maes rhithiol a fydd yn cael eu harwain gan dros 45 o fenywod blaenllaw yn y maes.\nYchwanegodd Dr Busfield: “Y peth mwyaf cyffrous am y digwyddiad rhithiol hwn yw’r nifer a’r ystod helaeth o gyfraniadau sydd ar gael. Mae gennym fenywod yn y diwydiant peirianneg daearegol a chyfathrebu gwyddoniaeth, arbenigwyr ar losgfynyddoedd a rhewlifegwyr, arbenigwyr mewn daeargrynfeydd a thechnoleg ym maes ynni cynaliadwy. Mae’n gyfle gwirioneddol i ni ddangos ehangder y maes a chyflwyno’r cyfranogwyr i arbenigwyr a safleoedd astudio ar draws y byd.”\nBydd y digwyddiad hefyd yn cynnig dewis o baneli rhyngweithiol a chyfle i fynychwyr sgwrsio gydag arbenigwyr yn y gwyddorau daear, myfyrwyr israddedig cyfredol, a gyda’i gilydd am bob math o destunau amrywiol, o sut beth yw bywyd ar waith maes, i sut i wneud cais am le mewn prifysgol, a sut i ddelio â newidiadau a sialensiau, rhywbeth a fydd yn gyfarwydd i bawb eleni.\nFel rhan o’r digwyddiad bydd Dr Busfield yn cael cwmni Katie Miles, ymchwiliwr PhD yn yr Adran Daearyddiaeth a Gwyddorau Daear, Holly Wytiahlowsky a Liza Riches, myfyrwyr israddedig, a Laura Hoath, cyn-fyfyrwraig o Brifysgol Aberystwyth.\nDywedodd Dr Busfield: “Bydd y trefnwyr yn gweld eisiau cyfarfod â’r cyfranogwyr wyneb yn wyneb eleni ond yn gobeithio y bydd y digwyddiad rhad ac am ddim hwn ar lein yn ein galluogi i ehangu’r cylch o gyfranwyr ymhellach, a pharhau i dorri rhai o’r rhwystrau sy’n wynebu menywod yn y gwyddorau a’r geowyddorau.\nGenod i’r Geowyddorau (digwyddiad rhithiol)


Cynhyrchwyr PVA a Ffatri PVA Seilio Powdwr Tsieina - Prynu PVA DMF PVA a USP Made in China - Tianjin ILE\nPVA Gorchuddio Ffilm PVA\nLliwiau Ffilm Effeithlon EASPRAY® DMF CYFLAWNI Y Fformiwla Mae hwn yn seiliedig ar PVA fel y prif ddeunydd sy'n ffurfio ffilm, ac fe'i gweithredir gyda system toddyddion dyfrllyd. Mae ymgorffori homo-polymer sy'n ffurfio ffilm gyda phwysau micro-moleciwlaidd i GMI yn gostwng gwasgedd safonol y cotio ...\nLliwiau Ffilm Effeithlon EASPRAY®\nSeilir hyn ar PVA fel y prif ddeunydd sy'n ffurfio ffilm, ac fe'i gweithredir gyda system doddyddion dyfrllyd. Mae ymgorffori homo-polymer sy'n ffurfio ffilm â phwysau micro-moleciwlaidd i GMI yn gostwng gwasgedd safonol y deunyddiau cotio, gan ddarparu eiddo mecanyddol gorau posibl sy'n hwyluso atomization a gweithrediadau cotio.\nSystem cotio ffilm wedi'i chynllunio i wella effeithlonrwydd cynhyrchu.\n• Yn gweithredu mewn toddydd dyfrllyd, gan gydymffurfio â Safonau GMP;\n• Mae cynnwys iseldeb hawdd a solid uchel yn cynyddu cyflymder ffurfio ffilm ac yn byrhau amser cotio;\n• Mae cydlyniad uwch yn lleihau'r posibilrwydd o bontio a chipio, gan sicrhau diffiniad logo mwy clir;\n• Y galw is ar ansawdd craidd y tabledi o ganlyniad i amser gorchuddio cyflymach: mae hyn yn lleihau'r amser y mae lliwiau'r tabledi yn parhau yn y padell cotio ac yn cyfyngu ar y posibilrwydd o dorri;\n• Yn atal ocsigen atmosfferig a / neu lleithder amgylcheddol sy'n mynd i mewn i gynyddu sefydlogrwydd lliwiau tabled.\n• Yn gweithredu gyda dŵr fel toddydd fel y gellir defnyddio ystod eang o beiriannau cotio ac yn arbed costau mewn gweithrediadau;\n• Mae'r amser gorchudd byrrach yn effeithiol yn gwella effeithlonrwydd cynhyrchu, yn cyflymu cylch gweithgynhyrchu ac yn lleihau'r defnydd o ynni;\n• Yn galluogi gweithredu'n hawdd ac yn hwyluso glanhau;\n• Yn darparu ystod ehangach o ddewisiadau ar gyfer eich ffurflenni dos.\nPrif Ddeunyddiau: PVA\nHot Tags: PVA powdwr cotio ffasiwn, Tsieina, gwneuthurwyr, ffatri, addasu, DMF, USP, prynu, sampl am ddim, a wnaed yn Tsieina


Blog yr Hogyn o Rachub: febbraio 2007\nHelo gyfeillion mân a mawr! Dydw i heb wedi diweddaru’r blog ers sbel rwan, a mae hynny’n deillio o’r ffaith nad oes gen i uffern o ddim i ddweud dim mwy. Rhwng gweithio a phethiach; a dydw i ddim yn hoff iawn o gwaith pan mae ‘na gotsan yn ffonio fi yn ystod y dydd yn fy nghyhuddo o gyfieithu rhywbeth yn anghywir iddi hi.\nDyna ydi sdres. Sylweddolais i fyth bod y ffasiwn beth yn bodoli o blaen (wel, sdres go iawn de), ond dyma’r ast yn ffonio ugain munud wedyn (sef ugain munud o fi’n poeni fy mod i wedi ypsetio ail gleient mwyaf y cwmni ar ôl pum wythnos o weithio yno) dim ond i’r gotsan ddanfon e-bost ata’ i yn dweud bod ‘y panic drosodd’. Cyn fy ffonio unwaith eto yn y prynhawn yn fy nghyhuddo o wneud rhywbeth arall yn anghywir a’i ddiystyrru drachefn.\nDw i’m yn licio pobl sydd ddim yn cyfaddef pryd eu bod nhw’n anghywir. Fel fi.\nmwydrwyd gan Hogyn o Rachub am 17:43 Nessun commento:\nAm noson dda! Cadair, Clwb Ifor, Allanfa Dan a minnau'n disgyn drwyddi\nmwydrwyd gan Hogyn o Rachub am 17:04 1 commento:\nIawn bobl? Mae’r penwythnos yma o’r diwedd! Dw i methu’n lên a disgwyl (ys ddywedyd Owain Ne). Gobeithiwn am benwythnos meddwol hynod, fel y buont yn ddiweddar, a deffro mewn ffos neu ddrws nesaf i peth deliaf a welwyd erioed (er, yn anffodus, mi deimlaf mai’r ffos yw’r dewis mwyaf realistig).\nDoes ‘na ddim byd gwell na’r penwythnos. Mae rhywun yn dyheu amdani am bum diwrnod, a phan ddaw llanast bydd. Os ddim does pwynt cael un. Fyw imi dyfu fyny (o ran oed, tyfa i ddim mwyach, er cymaint y dyheuwn amdani) ac aros mewn gyda chwrw a gwin ar benwytnos (bydda i’n gwneud hynny’n ystod yr wythnos, a byta cracyrs a chaws, sy’n barchus ond yn flasus, fel Huw Llywelyn Davies). Na, byth yr af am ginio a bwyd ar y penwythnos tra bo tafarn a bar yn ysu am fy musnes sylweddol.\nGwell i mi beidio ‘sgwennu mwy. Dedleins, ch’wel.\nHiraeth am Rosin\nHaia. Dw i’n flinedig iawn heddiw, wedi deffro fyny a chael bîns ar dost a mynd i gwaith yn flinedig. Hoffwn i ymadrodd rhywfaint i chi am y wicend ond yn anffodus mi benderfynodd Dyfed a minnau na ddylid ei thrafod gyda neb na dim byth bythoedd amen. Felly ni wnaf.\nWedi bod yn siarad efo’r cleient mwyaf annoying yn y byd gynnar o’r enw Robert. Mae o wedi torri fy ysbryd megis y peiriant ffacs. A does na’m Trial and Retribution ar y teledu chwaith rwan felly mae’r nos yn ddu heb anturiaethau amlwg Rosin a Mike a Satch. Trist yw bywyd yn wir.\nmwydrwyd gan Hogyn o Rachub am 09:59 2 commenti:\nHuw Chiswell yw fy amddiffynnwr mawr. Wir. Mae ei CD yn gorchuddio’r cloc larwm fel nad ydw i’n edrych ar yr amser gyda’r nos. Yn gwely dw i eto heddiw; ond dw i’n teimlo ychydig bach yn waeth, mae fy mol yn dechrau brifo a bai Ellen ‘di hynny achos mae ganddi hi boen bol ac mae hi wedi fy heintio. Y gnawes anufudd. Ond mae hi’n gwaith, dydw i ddim.\nDw i’m yn licio deud hyn ond pan ddaw at salwch mae gan enethod ddyfalbarhad llawer cadarnach na ni hogia. Dydw i ddim yn hollol sicr paham, oni bai pan ddaw at ben mawr ar fore Sul, ac wedyn mae hogan yn edrych fel ei bod yn dioddef. Ond dim ots; ni yw’r cadarnaf ryw felly mae’n siŵr mai dyna pam ein bod ni’n cael ein taro lawr efo waeth bethau. Beichiogrwydd? Triwch eillio bob diwrnod. Neu, yn fy achos i, peidiwch.\nmwydrwyd gan Hogyn o Rachub am 10:20 1 commento:\nReit, dw i’n deffro fyny eto a mae fy mhost i wedi mynd o gynnar felly mi dria’ i eto. Dw i dal yn sâl; mae fy llygaid yn sâl, fy mol yn sâl, mae fy mhen yn teimlo fel bod ‘na goeden yn tyfu ynddi a doeddwn i methu blasu fy nghinio (sydd probabli yn beth da ar y cyfan achos doedd o’m yn edrych yn dda iawn). Dw i’n falch bo fi ddim yn gwaith achos byddwn i da i ddim heddiw (nid fy mod i fawr o iws fel arfer, dw i’m yn amau).\nDw i’m yn hoffi bod yn sâl ar ddiwrnod braf, chwaith. Mae rhywun isio bod allan yn dawnsio ac yn prancio yn y tywydd ‘ma, ond dw i ddim. Sori, rhaid i mi fynd yn ôl i ‘ngwely; dyfalbarhad oedd un o themâu bora ‘ma a ‘sgen i ddim (pan mae’n dod i flogio pan yn sâl).\nmwydrwyd gan Hogyn o Rachub am 14:33 Nessun commento:\nPeidiwch â dweud wrth neb ond dw i yn y gwaith ar y funud. Does gen i ddim llawer o waith i’w wneud felly mi gymeraf yr hwn gyfle i son rhywfaint am Yr Alban i chi (gan gachu brics achos mae fy nghefn i le mae’r bos yn dod allan o nawr ac yn y man - er mai amser cinio ydi hi so ga'i!). Mae’r lluniau i gyd yn ddigamsyniol o crap ac nid wyf am foddran eu gosod nhw fyny. Roeddwn i’n hynod, hynod feddw.\nWedi diwrnod hir o deithio (saith awr) cyrhaeddom ni Gaeredin a dyma fi a Haydn Blin a Kinch yn mynd i ryw SportsBar oedd efo’r rhyngrwyd am ddim a chael peint. Yn o fuan, wedi canfod rhai o’r GymGym aeth pethau’n rhemp a phydrodd y nos lawr i abiwisio Eidalwyr doedd cae gadael ni mewn i dafarndai, canu blêr iawn (a gwael hynod) a minnau’n yfed dau fotel o win coch mewn bar gwin bach swanc a cheisio argyhoeddi dwy ddynes Albanaidd mai Pwyliaid oeddynt. Wn i ddim byd arall.\nY bore wedi sesh mae’n rhaid cael peint yn eithaf sydyn neu fe gewch chi ben mawr, fel yr ydwyf innau wedi dechrau cael yn aml yn ddiweddar, ac wedi brecwast drwg ffwrdd â ni i dafarn o’r enw’r Three Sisters oedd yn llawn dop ond dim ots achos roedd Cymru mor warthus nes i’m boddran gwylio’r ail hanner (prin y gallwn wedi beth bynnag, a minnau’n feddw ac yn colli pawb.\nMi aeth pethau’n flerach byth wrth i mi endio fyny yn yr un hen far gwin efo Ellen a Gwenan a chael potel arall fyth o win imi’n hun cyn rhedeg i ffwrdd efo Kinch a siarad â sguthanod tew a chael cic owt o Wetherspoons am smygu - cyn cael cic owt gan wanc o fownsar “Because I felt like it”. Dydi’r Albanwyr, ysywaeth, ddim yn bobl hapus na chyfeillgar, a blin oeddent hwynt drwy gydol y penwythnos.\nDyna grynodeb fer iawn o’m hanes, gyda Dydd Sul y daith waethaf yn y byd. Saith am flinedig yn ôl lawr i Gaerdydd. A balch ydwyf o fod nôl. Hen Sgotyns blin.\nmwydrwyd gan Hogyn o Rachub am 12:05 2 commenti:\nMynd i Sgotshland\nHelo! Roedd gwaith yn ofnadwy heddiw achos 'runig beth dwidi bod yn neud ydi dyheu am fynd i'r Alban drwy'r dydd, ond gwnes fy ngwaith so mai'n iawn tydi? Tydi? Iawn, mae Haydn yn gyrru'r holl ffordd a bydd y tywydd yn crap a bydd y daith yn araf ond jiawl achan fi methu disghwl!\nDw i byth wedi meddwi yn yr Alban o'r blaen. Edrych ymlaen gormod rwan!\nmwydrwyd gan Hogyn o Rachub am 17:24 1 commento:\nPenwythnos a phen mawr o flaen cyfrifiadur\nWel, am benwythnos! Dw i’m yn cofio fawr o nos Sadwrn ond fy mod wedi gwisgo fyny’n ddel a fy mod i’n drewi o Chicken McNuggets drwy dydd Sul canys fy mod wedi cael ugain ohonynt y noson gynt.\nAeth dydd Sul yn eithaf llanast wedi hynny. Doeddwn i methu chwarae’r piano yn Y Mochyn Du achos o’n i’n rhy chwil, er hoffais yn fawr mynd am dro efo Owain Ne ‘i chwilio am Wyddelod i fwydro’. Serch hyn, nid dyna uchafbwynt y nos, wrth i rhywun sbachu bag Ellen o The Borough a minnau rhedeg ar ôl dyn bach Ffrengig ddiniwed yn honni ei fod o wedi ei dwyn (ac yn dadlau efo’i ffrind mewn Ffrangeg – er yr oll oeddwn i’n gallu ei ddweud oedd fy mod i wedi anghofio y rhan helaethaf o’m Ffrangeg). Aethon ni yno’r diwrnod wedyn, gyda bag Ellen yn un ond heb arian na ffôn ynddo fo ... er fu’r lladron yn ddigon ffeind gadael cerdyn Blockbuster iddi.\nRoedd ddoe yn ddiwrnod erchyll, cofiwch. Mae’n gas gen i fod mewn sefyllfa lle gen i ben mawr a bod yn rhaid imi gyfieithu crap i’r Arolygiaeth Gynllunio. Am awr go dda doeddwn i’m hyd yn oed yn ymwybodol o’r hyn oeddwn i’n ei wneud, dim ond syllu ar y sgrîn yn eithaf sicr fod fy nghalon am dorri a nad oedd y diwrnod byth am ddod i ben.\nDyna grynodeb ddifyr.\nmwydrwyd gan Hogyn o Rachub am 20:40 Nessun commento:\nDw i’n fy ngwely. Chi’n gwybod, dw i wedi bod ar isel don yn ddiweddar, mae’n rhaid imi gyfaddef i chi. Heb fod yn fi fy hun; dw i’n meddwl bod hynny’n rhywbeth i wneud efo gwaith. Dim byd i wneud efo’r gwaith i hun, wrth gwrs, mae hynny’n ffein, ond yr holl drefn sydd ynghlwm i waith. Penrhyddid ydi fy mheth i; un bora fe ddeffroir pawb a bydda i wedi mynd ar antur i ben draw’r byd. Cewch chi weld.\nFodd bynnag dw i’n edrych ymlaen at y Chwe Gwlad. Mae ‘na rhywbeth amdani sy’n wirioneddol codi cynnwrf ynof fi amser yma o’r flwyddyn (a hynny fel hogyn pêl-droed). Er, gan ddweud hynny, does teimlad gwaith na dydd Llun wedi colled yn y Chwe Gwlad. Mae’n amharu ar yr wythnos, ac yn bendant ar y nos. A dw i’m yn hapus fod y gêm ddydd Sul; mae gen i waith ar y Llun.\nHefyd, chi’n gwybod beth? Mae’r awch am y Gogledd wedi dyfod ynof drachefn. Dw i’n ei fethu yn ofnadwy yn ddiweddar. Wir. A dw i’m yn meddwl fedra’ i ei dawelu.\nmwydrwyd gan Hogyn o Rachub am 09:29 3 commenti:


Adolygiad Anvarol: Ble I Brynu Anvarol (ANAVAR) Ym Mrymbo Gwersyllt Cymru – Buy Anavar Online\nAdolygiad Anvarol: Ble I Brynu Anvarol (ANAVAR) Ym Mrymbo Gwersyllt Cymru\nHome » Review » anavar » Adolygiad Anvarol: Ble I Brynu Anvarol (ANAVAR) Ym Mrymbo Gwersyllt Cymru\nAdolygiad Anvarol: Ble i Brynu Anvarol (ANAVAR) Yn Brymbo Gwersyllt Adolygiad WalesAnvarol: Ble i Brynu Anvarol (ANAVAR) Ym Brymbo Gwersyllt Nghymru. A yw’n gyfreithiol i gaffael Anavar ym Mrymbo Gwersyllt Nghymru? Beth yw’r prisiau yn Brymbo Gwersyllt Nghymru? A allaf gael ar-lein ar gyfer cyfraddau rhatach? A fyddant yn llong i Brymbo Gwersyllt Cymru yn ogystal â alla i fewnforio gyfreithlon?\nAdolygiad Anvarol: Ble i Brynu Anvarol (ANAVAR) Ym Brymbo Gwersyllt Cymru\nAdolygiad Anvarol: Ble i Brynu Anvarol (ANAVAR) Ym Brymbo Gwersyllt Nghymru .\nA yw’n gyfreithiol i gaffael Anavar ym Mrymbo Gwersyllt Nghymru? Beth yw’r prisiau yn Brymbo Gwersyllt Nghymru? A allaf gael ar-lein ar gyfer cyfraddau rhatach? A fyddant yn llong i Brymbo Gwersyllt Cymru yn ogystal â alla i fewnforio gyfreithlon?\nEr efallai na fydd yn gwbl gyfreithiol i chi ei brynu Anavar ym Mrymbo Gwersyllt Nghymru, mae’n bosibl i ddod o hyd i gyflenwr sydd â’r gallu i werthu yn gyfreithiol.\nChwilio am werthwr anavar cyfreithlon ym Mrymbo Gwersyllt Cymru yw’r cam cyntaf yn gwarantu y byddwch yn sicr yn cael y eitem o ansawdd gorau. Nid yw gwerthwyr cyfreithlon o dan bwysau i guddio eu gweithdrefnau. A hefyd y maent yn fwyaf tebygol o ymwneud â labordy fferyllol, yn lle un preifat.\nByddwch yn barod i dalu’r gost wirioneddol y sylwedd hwn. Mae’n pricey i gynhyrchu, sy’n dangos cylch Anavar llawn yn sicr nid darbodus.\nUnrhyw fath o gwerthwr ym Mrymbo Gwersyllt Nghymru sy’n darparu i farchnata am lai na $ 5 ar gyfer tabled 10mg yn fwyaf tebygol o anelu i wthio eitem ffug neu anniogel ar chi.\nGofynnwch i chi’ch hun, ‘os ydynt yn cael eu gwerthu Anavar gwirioneddol, pam eu bod yn cael eu rhoi ychydig ohono i ffwrdd yn gyfan gwbl rhad ac am ddim?’ Os yw’r ymateb i chi greu yw eu bod yn cynnig bargen allan o’r manteision eu calonnau chi, byddwch nid yw’r rhan fwyaf tebygol o oes rhaid i unrhyw fusnes sy’n ceisio i’w gael.\nMae nifer o Mae menywod yn cael eu defnyddio Anvarol i Lleihau Braster y Corff;\nPower Amazing & Cryfder.\nChwilio am wasanaeth a fydd yn eich helpu i greu meinwe cyhyrau corff heb lawer o fraster a thorri? Wel, mae yna wahanol eitemau sydd ar gael yn rhwydd ar y farchnad sy’n amcan i wasanaethu eich nod. Tra Anavar (Oxandrolone) wedi gotten llawer o poblogrwydd am yr union reswm hwn, mae wedi effeithiau anffafriol di-ri sy’n gysylltiedig â hi, sydd mewn gwirionedd wedi dod yn y pen draw am ei wahardd gyfredol. Fodd bynnag, Anvarol CrazyBulk ar hyn o bryd ar gael yn rhwydd ac yn cyflenwi yr un toriad a golwg heb lawer o fraster sy’n cael ei baru gyda màs cyhyr ffantastig. Felly, ni fydd angen i chi bwysleisio dros bob un o sgîl-effeithiau difrifol bod Anavar dod! Mae hyn yn gynnyrch eithriadol eiddo preswyl neu fasnachol anabolig sy’n gweithredu i godi cyfanswm cryfder ddau guys a merched. Mae wedi cael ei lleoli yn ei greu ar y boblogaidd anabolig steroid Anavar Oxandrolone, a allai eich helpu chi i gadw màs cyhyr heb lawer o fraster a braster toddi gyda’i gilydd ar yr un pryd. Er ei bod wedi cael ei wneud i ddynwared nodweddion Anavar, mae wedi mewn gwirionedd yn ychwanegol wedi’i gynhyrchu i ddileu pob un o’r agweddau negyddol sy’n gysylltiedig ag ef. Felly, nid yw’n niweidiol mewn unrhyw ffordd ac yn ddiogel ac yn ysgafn ar gyfer eich corff.\nMae’n ddewis cyfreithlon a di-risg i’r Anavar steroid anabolig yn eang-hysbys. Mae’n eich galluogi i rwygo unrhyw màs dros ben ac yn ennill ymddangosiad heb lawer o fraster ‘n glws. Mae’r atodiad hwn cymhorthion naturiol yn cynyddu eich egni corff a gwella eich cryfder drwy ysgogi synthesis o phosphocreatine o fewn y meinwe cyhyrau, a dyna pam cynorthwyo llai o fraster chi ac yn cynnal meinwe cyhyrau heb lawer o fraster. Gellir ei defnyddio gan ddynion a menyw ar gyfer canlyniadau yn wirioneddol anhygoel. Yn wahanol i unrhyw fath o steroidau anabolig eich bod wedi dod ar draws, nid yw atodiad hwn yn cynyddu pwysedd gwaed uchel ac wedi gwbl unrhyw effeithiau niweidiol ar yr arennau neu’r afu. Drwy wella’r lefelau naturiol o phosphocreatine, mae’n helpu i wella gweithgynhyrchu o ATP, sy’n cyflenwi eich cyhyrau y galw am ynni ar gyfer cyfangiad. Eich ffibrau cyhyrau wedi dim ond ychydig bach o ATP hwn ac ni ellir cynnig ddigonol ar gyfer nifer o eiliadau o gynnig cyhyrau. Mae’r cynnyrch hwn corff-adeiladu yn cynyddu yn effeithiol ac yn ymestyn y graddau a gynigir ATP, sy’n eich galluogi i godi galetach, yn hirach ac yn drymach.\ncliciwch yma i archebu Anvarol ym Mrymbo Gwersyllt Cymru »\nYmhlith ei brif fanteision yw ei fod yn helpu i wella yn eich caledwch a dimensiwn. Yn ogystal, mae’n ychwanegol yn helpu i roi hwb i’r swm o faetholion sy’n màs cyhyr yn cael ac yn adnabyddus yn helaeth ar gyfer ei gallu rhagorol i daflu braster diangen yn effeithlon. Er cynorthwyo i leihau calorïau, mae’n sicrhau cynnal màs cyhyr heb lawer o fraster, yn gwella caledwch a dwysedd y màs cyhyr ac yn gwbl ddiogel ar gyfer y ddau ryw. Ar wahân i’r nodweddion a drafodwyd, mae manteision ychwanegol a gynhwysir â’r eitem hon:\nOherwydd bod atodiad hwn yn ddewis amgen gwych i’r Anavar draddodiadol, mae wedi datblygu i fod yn eitem a ffafrir dros ben ar y rhyngrwyd. Mae hefyd swyddogaethau gyflymach pan glynu at gynllun diet cywir, cael y drefn hyfforddiant priodol a chael agwedd da yn ogystal. Gan ei fod yn cael ei ddefnyddio yn bennaf ar gyfer torri a swmpio, byddwch yn sicr yn dechrau i arsylwi addasiadau yn eich edrych cyfan. Bydd y canlyniadau yn darparu ar gyfer gwelliant sylweddol. Efallai ei fod yn yr un modd achosi i chi fagu cyhyrau hanfodol, lle maent yn fawr ac anhyblyg. Efallai y bydd eich meinweoedd cyhyrau yn dod yn yr un modd i fod yn graig-fel caled wrth adeiladu cryfder, a dyna pam eich galluogi i godi pwysau ychwanegol wrth weithio allan.\nMae pob potel yn cyrraedd gyda 90 tablau, sy’n crynhoi at 35mg o atodiad. 1 Dabled gael ei fwyta dair gwaith bob dydd gyda’ch prydau, ar y ddau ddiwrnod workout yn ogystal â diwrnodau o ddim workout. Ar y dyddiau o workouts, mae angen i chi gymryd yr atodiad o leiaf 30 i 45 munud cyn dechrau’r ymarfer corff. I gael y canlyniadau gorau posibl, cadw gwneud defnydd o’r atodiad i yn y 2 fis leiaf wedyn yn mynd i ffwrdd ar gyfer 1.5 wythnos. Ar ddiwedd y dydd, gyda miloedd o achosion o unigolion sy’n dioddef mater iechyd eithafol a bygwth bywyd cydymffurfio â steroidau anabolig gwneud defnydd o, ar hyn o bryd yn bendant yn y amser delfrydol i symud ein ffocws i wneud defnydd o opsiynau steroid cyfreithiol, diogel. Anvarol yn benodol bod, atodiad di-risg a hefyd effeithiol ar gyfer adeiladwyr meinwe cyhyrau yn syml yn darparu canlyniadau a addawyd.\n“Pentyrru” yn derm gwrando yn gyffredin mewn cyd-destunau bodybuilding. I pentwr atchwanegiadau olygu i ddefnyddio dau neu ragor o sylweddau â’i gilydd, ar yr un pryd, i wneud y gorau eich gallu yn ogystal â chanlyniadau goruchaf. Efallai y byddwch yn defnyddio unrhyw un o’n cynnyrch fel atchwanegiadau sy’n sefyll ar ei ben ei hun, ac eto pan fyddwch yn ymgorffori dau neu hyd yn oed yn fwy mewn pentwr, byddwch yn chwyddo effeithiau cyfansoddion i gyd. Dyma pam y canlyniadau gan ddefnyddio cyfansoddyn fel Anavar mewn pentwr mor arwyddocaol ac hefyd hadnabod. Nid yw Addasiadau fel y rhain yn strwythur y corff yn mynd heb eu canfod! Ar gyfer canlyniadau gorau y gellir Anavar ei gyfuno â Winidrol (Winstrol), Trenorol (Trenbolone) a hefyd Clenbutrol (Clenbuterol). Mae hwn yn un o domenni torri mwyaf effeithiol Crazy Swmp yn ogystal gan ei fod yn cael ei gynnig i chi nawr. Stancio hefyd yn gwarchod arian i chi, yn enwedig yr Prynu 2 Get 1 cynnig am ddim. Gyda pentwr Swmp torri Crazy sy’n cynnwys Anavar, nad ydych yn gallu mewn gwirionedd yn mynd o’i le. Crazy Offeren wedi gwneud mewn gwirionedd y gwaith ymchwil ar eich rhan, gan gyfuno Anvarol gyda un o’r rhai mwyaf pwerus yn ogystal â chydrannau stacio gydnaws cynnig heddiw.\nAnvarol Arbennig (Anavar) Brymbo Gwersyllt Cymru Prisio\nMae cost Anvarol yw $ 54.99 am 90 pils, cyflenwad o 30 diwrnod. Hynny yw $ 30.01 yn llai na chost y cystadleuwyr. Mae yna hefyd fargen arbennig, erbyn hyn dim ond o Prynwch 2 – Get 1 am ddim. Gweler eu Stancio unigryw Cynigion ar gyfer cyfradd ddisgownt yn well ac yn mwynhau Cyflenwi ddim i leoliadau US & DU.\nCynigion Anvarol Gwersyllt Brymbo Wales Limited\nAnvarol (Anavar) yn eich galluogi i gadw màs cyhyr heb lawer o fraster a enillir yn galed tra’n rhwygo braster y corff, sydd yn benodol yn union beth cylch torri ar ei gyfer. Os ydych yn dymuno i wneud y gorau eich mentrau, yn cadw at gynllun diet leihau drwyadl, atodiad gyda Anvarol yn ogystal â dechrau lladd yn y ganolfan ffitrwydd. Anvarol lefelau yna, fel atodiad, cynnal cynyddol o ATP gan ei gwneud yn bosibl ar gyfer eich corff i siopa a hefyd yn defnyddio ynni yn y ffordd fwyaf effeithiol posibl. Mae hyn yn unig yw hyn yn darparu’r nwy rhaid i chi ei rwygo yn ogystal â defnyddio braster fel ffynhonnell pŵer tra’n cadw a hefyd diogelu màs feinwe cyhyrol heb lawer o fraster.\nPrevious Previous post: Adolygiad Anvarol: Ble I Brynu Anvarol (ANAVAR) Ym Mwcle Cymru\nNext Next post: Adolygiad Anvarol: Ble I Brynu Anvarol (ANAVAR) Ym Mhen-Cymru


Archebwch :: Theatr Brycheiniog\nMae mynd â’ch teulu neu’ch dosbarth i weld sioe fyw yn bendant yn brofiad cyffrous, ac yn brofiad i’w gofio, ac mae hefyd yn cyfrannu at brofiad dysgu positif mewn cymaint o wahanol ffyrdd. Os hoffech drefnu ymweliad ar gyfer dosbarth neu grŵp, cysylltwch â’n swyddfa docynnau ar os gwelwch yn dda, i drafod beth y gallech fod ei angen a sut y gallwn helpu.\nMae gwneud ymweliadau theatr yn ‘norm’ yn helpu i ddymchwel y rhwystrau sydd yn aml yn cyfyngu ar y mynychu, rhwystrau fel diffyg diddordeb, diffyg ymwybyddiaeth neu ryw deimlad mai peth elitaidd yw’r celfyddydau – rydym eisiau pwysleisio fod y celfyddydau i bawb. Wrth ddod â’ch plant i’n theatr mae gennych y cyfle i danio gwreichionen o ddiddordeb, agor drws i fydoedd newydd ac efallai dod o hyd i’r cyfarwyddwr llwyfan, technegydd, dylunydd gwisg, actor neu ddramodydd nesaf.\nAthrawon yn Ymweld am Ddim!\nGall hyd at 90% o’ch costau gael eu talu gan y Gronfa Ewch i Weld gan CCC, a gallwn eich helpu i geisio am nawdd o’r gronfa. Nodwch os gwelwch yn dda bod y gronfa ar gau ar hyn o bryd oherwydd y pandemig.\nLecyn gollwng i lawr rhwydd yn ogystal â pharcio rhwydd ar gyfer bysiau\nGall athrawon ymweld am ddim (gweler isod am fwy o wybodaeth)\nHufen ia Llanfaes Dairy y gellir ei archebu o flaen llaw, ac mae opsiynau heb gynnyrch llaeth ar gael hefyd.\nPeidiwch ag anghofio ein tagio ar y cyfryngau cymdeithasol gydag unrhyw luniau o’ch ymweliad â ni.


Abertawe - Tele-ofal\nGall Tele-ofal sicrhau pobl eu bod nhw neu eu hanwyliaid yn ddiogel.\nMae synwyryddion a larymau tele-ofal fel arfer wedi'u cysylltu â Larymau Cymunedol ("Lifelines") sy'n defnyddio'r system hon i rybuddio rhywun am broblem. Gall y rhain fod yn arbennig o ddefnyddiol i rywun sy'n gofalu am berson â dementia neu ffurfiau eraill ar nam ar y cof.\nMae amrywiaeth eang o gyfarpar ar gael, er enghraifft:\nSynwyryddion sy'n gallu dweud pan fydd rhywun wedi cwympo\nSynwyryddion sy'n gallu dweud os yw rhywun wedi gadael cadair neu wely a heb ddychwelyd o fewn amser a osodwyd ymlaen llaw, wedi gadael y ty neu wedi gadael y prif ddrws ar agor\nDyfeisiau sy'n rhoi goleuadau ymlaen pan synhwyrir symudiad.\nLarymau sy'n rhoi rhybudd cynnar os nad yw tapiau dwr wedi'u cau neu'r nwy heb ei ddiffodd.\nDyfeisiau sy'n atgoffa pobl am dasgau rheolaidd fel cymryd moddion\nGan ddibynnu ar eich anghenion a aseswyd, gallech fod yn gymwys i gael peth cyfarpar gan y Gwasanaethau Cymdeithasol. Fodd bynnag, gallwch hefyd brynu cyfarpar a fydd yn addas ar gyfer eich gofynion unigol.\nHefyd, ceir system dele-ofal o'r enw Just Checking a gaiff ei defnyddio gan staff gofal cymdeithasol i asesu lefel anghenion person yn ystod cyfnod cychwynnol o asesu ac ailalluogi megis ein . Mae hyn yn defnyddio synwyryddion symudiad i ddarparu cofnod o weithgaredd person dros gyfnod o 24 awr.\nMae'r rhan fwyaf o'r cyfarpar yn gweithio yn y cefndir, ac nid yw'n tynnu sylw, gan alluogi pobl i aros a theimlo'n annibynnol.\nCommunity Alarm Service (Factsheet 011) [62KB]Yn agor mewn ffenest newydd\nDiweddarwyd y dudalen ddiwethaf 12.26 18.09.2017


Prosiectau 2011 | Celfyddydau Anabledd Cymru\nYr Ysgol Ddrama Anarferol – Wythnos Sgiliau 2011\nYm mis Gorffennaf 2011 cynaliasom gwrs preswyl dwys am wythnos gyfan i 12 o’n hactorion yng nghanolfan yr Urdd ym Mae Caerdydd. Ymdriniwyd ag amrywiaeth eang o sgiliau perfformio ac roeddem yn ffodus i gael tiwtoriaid cymwys iawn, John McGrath – Cyfarwyddwr National Theatre Wales, Kaite O’Reilly – Dramodydd, Tara McAlister-Viel – Hyfforddwr lleferydd o’r Central School of Speech &…\nGrŵp bychan o bobl ifanc anabl rhwng 16 ac 20 oed yw Prometheus Dance. Mae’r grŵp yn cyfarfod yn y Galeri, dan arweiniad Dymphna D’Arcy, mewn partneriaeth â Dawns i Bawb. Maent wedi perfformio mewn digwyddiadau Dawns i Bawb ac wedi dyfeisio dawns a gafodd gryn ganmoliaeth pan berfformiwyd hi yng nghyngerdd Cerddorfa Genedlaethol Gymreig y BBC ar gyfer plant…\nGrwp Drama Rise and Shine y Gogledd\nGrwp Drama Rise and Shine y Gogledd; grwp o ddeuddeg o bobl ifanc anabl rhwng 17 a 25 oed sy’n cyfarfod yn Galeri, Caernarfon. Mae’r grwp yn dyfeisio ac yn ysgrifennu eu cynyrchiadau eu hunain, gan eu perfformio i gynulleidfa werthfawrogol iawn sy’n cynnwys teulu a ffrindiau. Dyma rai o’r sioeau diweddar: Keys of the Castle, a ysbrydolwyd gan Gastell…\nGrwp Drama Rise and Shine y De\nCyfarfu Grwp Drama Rise and Shine y De yn The Hub, YMCA y Barri dros ddwy flynedd. Roedd y perfformiad hwn, Greece Lightening, yn seiliedig ar themâu Olympaidd a stori Prometheus. Hefyd, perfformiodd y grwp eu pantomeim eu hunain, Oh No, Not Another Panto!, a gweithio gyda’r prosiect adrodd storïau, Tale Coat, a Chynllun Hyrwyddwyr Ifanc Noson Allan, gan ysgwyddo’r cyfrifoldeb…\nCyneuwch y Fflam\nParhaodd prosiect llenyddiaeth Cyneuwch y Fflam am dros ddwy flynedd. Cynhaliodd yr awduron Kaite O’Reilly, Susan Richardson, Francesca Kay a Jim Ferris weithdai ysbrydoledig i bobl ifanc anabl yng Nghaerdydd, Wrecsam a Phenygraig. Rydym yn ddiolchgar iawn i’r tiwtoriaid am roi’r hyder a’r creadigrwydd i’r rhai a oedd yn cymryd rhan i gynhyrchu’r holl gerddi sydd yn y llyfr hwn. Oriel


Cyfarwyddwr Celfyddydau Pontio | Arts Council of Wales\nCyfarwyddwr celfyddydau pontio 0\nCyfarwyddwr Celfyddydau Pontio\nDyddiad cau: 12/08/2019\nCyflog: Cyflog: £50,132 - £61,168 y.f. (Cyflog Cystadleuol yn gymesur â phrofiad)\nMae Celfyddydau Pontio yn bwriadu penodi Cyfarwyddwr dynamig i ddarparu arweinyddiaeth artistig ysbrydoledig a gweledigaeth strategol i adeiladu a datblygu'r sefydliad gan sicrhau model busnes cynaliadwy a fydd yn gwasanaethu ein cynulleidfaoedd a'n cymuned yn llwyddiannus am ddegawdau i ddod.\nBydd ein hymgeisydd delfrydol yn arweinydd artistig profiadol gydag enw da am wneud gwaith sy'n cael ei barchu gan y diwydiant a'r gallu profedig i gydweithio ag ystod amrywiol o ymarferwyr ac ysbrydoli rhagoriaeth ar draws pob agwedd ar yr adran.\nAr gyfer y swydd hon mae angen ymrwymiad gwirioneddol i ddatblygu cynulleidfaoedd, meithrin a datblygu artistiaid, arloesi mewn ymarfer theatr, a ffurfio partneriaethau creadigol a strategol gyda sefydliadau celfyddydol eraill gan gyfuno dawn artistig â chraffter ariannol.\nMae'r gallu i gyfathrebu'n rhugl yn y Gymraeg mewn amrywiaeth eang o gyd-destunau yn hanfodol ar gyfer y swydd hon.\nDisgwylir i'r ymgeisydd llwyddiannus ddechrau cyn gynted ag y bo modd.\nGwahoddir ceisiadau drwy ein gwefan recriwtio ar-lein yn jobs.bangor.ac.uk yn unig. Fodd bynnag, os oes gennych broblemau mynd at y wefan oherwydd anabledd, mae ffurflenni cais papur ar gael trwy ffonio 01248 383865.\nDyddiad cau derbyn ceisiadau: 12 Awst 2019.\nCynhelir y cyfweliadau: 22 Awst 2019.


Diwygiad 13:07, 11 Mehefin 2020 (dangos côd y dudalen)\nDiwygiad 13:08, 11 Mehefin 2020 (dangos côd y dudalen)\n<big>'''Croeso i ''Cof y Cwmwd''. Mae'n gweithio'n debyg iawn i Wicipedia. Ein nod yw cyflwyno gwir hanes ein bro a''i phobl i bobl [[Uwchgwyrfai]] a Chymru gyfan trwy gyfrwng y Gymraeg.'''</big>\n<big>'''Croeso i ''Cof y Cwmwd''. Mae'n gweithio'n debyg iawn i Wicipedia. Ein nod yw cyflwyno gwir hanes ein bro a'i phobl i bobl [[Uwchgwyrfai]] a Chymru gyfan trwy gyfrwng y Gymraeg.'''</big>\nMae '''Cof y Cwmwd''' yn ymdrin ag ardal [[Uwchgwyrfai]], gan gadw at yr hen ffiniau canoloesol - sef plwyfi hanesyddol [[Clynnog Fawr]], [[Llanaelhaearn]], [[Llandwrog]], [[Llanllyfni]] a [[Llanwnda]]; yr oedd Llanwnda'n blwyf mwy yn y gorffennol, gan gynnwys darn gorllewinol plwyf modern [[Betws Garmon]]. Mae Uwchgwyrfai yn cynnwys Dyffryn Nantlle i gyd.\nDiwygiad 13:08, 11 Mehefin 2020\nMae Cof y Cwmwd yn ymdrin ag ardal Uwchgwyrfai, gan gadw at yr hen ffiniau canoloesol - sef plwyfi hanesyddol Clynnog Fawr, Llanaelhaearn, Llandwrog, Llanllyfni a Llanwnda; yr oedd Llanwnda'n blwyf mwy yn y gorffennol, gan gynnwys darn gorllewinol plwyf modern Betws Garmon. Mae Uwchgwyrfai yn cynnwys Dyffryn Nantlle i gyd.\nGyda llaw, hawdd iawn yw ychwanegu ffeithiau at erthygl, neu greu erthygl o'r newydd, ac rydym yn eich gwahodd yn gynnes iawn i wneud hynny.\nWedi dod o "https://cof.uwchgwyrfai.cymru/index.php?title=Hafan&oldid=9025"


Sgwrsio Grey. Sgwrsio am ddim gyda dieithryn ar hap yn syth o Grey.\nCroeso i Chatroulette GreyCyswllt i berson aleatory unrhyw le yn y byd. Gyda Chatroulette Grey gallwch ddewis rhwng yr opsiynau canlynol:- Sgwrs am ddim gyda phob math o bobl o Grey. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Grey:


Slafonia - Wicipedia\nrhanbarth/talaith hanesyddol yn Croatia\n(Ailgyfeiriad oddi wrth Slavonia)\nRhanbarth hanesyddol yn nwyrain Croatia yw Slafonia (Croateg: Slavoija). Dyma'r fraich uchaf o dir yn y siâp cryman sy'n nodweddu amlinell tiriogaeth Croatia, ac mae'n un o bedwar rhanbarth hanesyddol y wlad, ynghyd â pherfeddwlad Croatia neu Groatia yn ei hanfod (Središnja Hrvatska), Dalmatia, ac Istria. Cynrychiolir Slafonia gan darian gyda bela ar gefndir glas ar arfbais Croatia, a ymddangosir hefyd ar y faner genedlaethol. Mae ganddi dir amaethyddol ffrwythlon a choediog sy'n ffinio ag Afon Drava i'r gogledd, Afon Sava i'r de, ac Afon Donaw i'r dwyrain.\nUn o ranbarthau hanysyddol Croatiaa\n12,556 km2 (4,848 mi sg)\n64/km2 (170/mi sg)\na Nid yw Slafonia yn rhanbarth swyddogol o Croatia ar hyn o bryd; mae'n rhanbarth hanesyddol. Dyma'r ystyr gyfoes. Mae ffiniau hanesyddol Slafonia wedi amrywio o ganrif i ganrif.\nb Amcangyfrif yw'r rhif yma yn seiliedig ar diriogaeth pum sir dwyreiniol Croatia (Brod-Posavina, Osijek-Baranja, Požega-Slavonia, Virovitica-Podravina, Vukovar-Srijem).\nc Amcangyfrif yw'r rhif yma yn seiliedig ar diriogaeth pum sir dwyreiniol Croatia (Brod-Posavina, Osijek-Baranja, Požega-Slavonia, Virovitica-Podravina, Vukovar-Srijem).\nEr ei bod yn un o ranbarthau hanesyddol y wlad, nid yw Slafonia yn adran lywodraethol o fewn y Groatia gyfoes. Mae'n 12,556 km sgwâr, sef dros hanner maint Cymru, ond â phoblogaeth o dim ond 806,192, sef llai na thraean o boblogaeth Cymru.\nNi ddylid drysu Slafonia gyda Slofenia (Slofeneg: Slovenija), y wladwriaeth annibynnol sy'n ffinio â gogledd-orllewin Croatia.\n2 Rhyfel Annibyniaeth Croatia\nYr enw ar yr ardal ers amser maith yw Slafonia a'i thrigolion yn Slafoniaid. Hyd nes 1849, roedd Slafonia ynghyd â pherfeddwlad Croatia, yn ran o ymerodraeth neu wladwriaeth Hwngari gydag Osijek yn brifddinas arni.\nO dan Augustus Cesar, Ymerawdwr yr Ymerodraeth Rufeinig, meddiannwyd tir gwastad Pannonia (Hwngari gyfoes a thiroedd oddi cwmpas) ac fe gelwid yn Pannonia Savia ar ôl Afon Sava. Dywedir i'r Ymerawdwr, Probus, ddatblygu diwylliant y winwydden. Yn ddiweddarach, pasiodd y rhanbarth o dan reolaeth yr Ymerodraeth Fysantaidd am gyfnod. Yn dilyn goresgyn y diriogaeth gan yr Afariaid ("Avars") a erlidwyd gan filwyr Siarlymaen cafwyd mewnfudiad o Slafiaid o dalaith Dalmatia ar yr arfordir.\nYn y 9g, daeth yr ardal dan ddylanwad Cristnogaeth gan y seintiau Uniongred, Cyril a Methodius. Er i'r llwythi wrthsefyll y Bwlgariaid, syrthiodd dan reolaeth yr Hwngariaid yn 10g. Yn gynnar yn y 12g, ailymgeisiodd yr Ymerodraeth Fysantaidd gipio'r tir ond fe'i trechwyd yn 1127. Yn ôl pob tebyg bu iddynt ymgeisio eto yn 1162, ond methu am y tro olaf.\nRheolwyd Slafonia wedyn gan uchelwyr (Ban) lleol gan dywysogion tŷ brenhinol Hwngari. Yn 1471, ymosodwyd ar y tiriogaeth gan y Tyrciaid Otomanaidd (1471–1476) ac yna yn 1484 a 1524. Mae cytundeb a lofnodwyd ym 1562 cyflwynwyd Slafonia i'r Ymerodraeth Otomanaidd tra bod Croatia (y dalaith) yn feddiant i Awstria. Daeth y cyfnod yma o dan reolaeth y Tyrciaid i ben yn 1699 yn sgil Cytundeb Karlowitz.\nRhyfel Annibyniaeth CroatiaGolygu\nYn sgil cwymp yr hen Iwgoslafia yn dilyn datganiad annibyniaeth Croatia yn 1991, datganodd y Serbiaid yn ardal Krajina eu gwladwriaeth annibynnol eu hunain, ac yna pocedi o ddwyrain a gorllewin talaith Slafonia gan gynnwys dinasoedd a threfi Osijek, Vinkovci, Županja, Vukovar, Ilok, a Baranja. Yn y rhannau yma o'r Krajina (mae'r gair yn golygu "Gororau" neu "tir y ffin" mewn Serbo-Croateg) roedd y boblogaeth yn gymysg ethnig ond gyda mwyafrif o ran niferoedd yn Groatiaid. Arweiniodd hyn at ryfel. Roedd y rhan orllewinnol yn cynnwys crib ddaearyddol Okučani a'r rhan fwyaf o fynyddoedd Psunj. Ym mis Mai 1995, dychwelwyd y rhan orllewinnol i reolaeth Croatia annibynnol yn dilyn llwyddiant Cadgyrch Storm (Operacija Oluja yn Groateg). Dychwelwyd gweddill rhan ddwyreiniol y dalaith i Groatia yn 1998.\nNK Osijek yw prif dîm pêl-droed broffesiynnol y dalaith.\nGlas Slavonije ("Newyddion Slafonia") ydy papur lleol y dalaith. Fe'i rheolir gan Branimir Glavaš, gwleidydd ceidwadol o Osijek.\n↑ 1.0 1.1 Mark Biondich, "Croatia" yn Eastern Europe: An Introduction to the People, Lands, and Culture, golygwyd gan Richard Frucht (Santa Barbara, Califfornia: ABC-CLIO, 2005), t. 413.\n↑ Geiriadur yr Academi, "Slafonia".\n↑ Dezobry et Bachelet, Dictionnaire de biographie, T. 1, 1878, Nodyn:P..\nBwrdd Croeso Croatia – Slafonia\nAsiantaeth Datblygu Rhanbarthol Slafonia a Baranja\nWedi dod o "https://cy.wikipedia.org/w/index.php?title=Slafonia&oldid=8540628"\nLast edited on 19 Mehefin 2019, at 14:04\nNewidiwyd y dudalen hon ddiwethaf ar 19 Mehefin 2019, am 14:04.


Barn 83 (Ebrill 2015 estynedig) – Deri Tomos\nBarn 83 (Ebrill 2015 estynedig)\nAr gais y golygydd, hoffwn newid cywair ychydig y mis hwn a chynnig ambell sylw personol ar un eitem o’r sin poblogeiddio gwyddoniaeth a thechnoleg yn y Gymru Cymraeg. Yn wir, gobeithio fod y golofn hon ei hun yn rhan fechan o’r sîn hwn fel arfer. Daeth y cais, ac un tebyg o du Radio Cymru, yn dilyn darllediad ar Ddydd Gŵyl Dewi ar S4C o raglen yn ymdrin â thechnoleg darllen DNA dynol a’i dehongliadau; DNA Cymru. Bu gryn gyhoeddusrwydd i’r rhaglen ac i gyfres bydd yn ei ddilyn a’i datblygu yn yr Hydref.\nYstrydeb yw dweud fod ein dealltwriaeth wyddonol o’r byd byw o’n cwmpas wedi’i chwyldroi gan y darganfyddiadau am DNA yn ystod y trigain mlynedd diwethaf. Roeddwn yn saith mis oed pan ddatgelwyd yr helics dwbl i’r byd ar Ebrill 23 1953 ac mi deimlaf ei fod wedi fy nilyn byth ers hynny ! Roedd gwyddonwyr megis yr aml-ddawnus John van Neumann ac Erwin Schrödinger wedi braenu’r tir ond mi wn i symlrwydd cain yr helics synnu pawb ar y pryd. Yn y degawdau cynt roedd darganfyddiadau am broteinau ac ensymau – y nano-beirannau sydd yn cynnal bywyd pob dydd – wedi llawn gwireddu’r disgwyliad i fiocemeg fod yn gymhleth. Mi rydym o hyd yn ymchwilio’n galed i lawn ddeall proteinau. Fy maes i yw strwythur carbohydradau cymhleth, lle yr ydym dim ond wedi cychwyn y siwrnai yn y degawdau diwethaf. Ond mae DNA yn wahanol. Roedd (ac mae) ceisio deall ensym fel dadansoddi les o Fflandrys yn y ddeunawfed ganrif; ond roedd ceisio deall DNA fel gwrando ar nodyn pur o fwa fiolín Antonio Stadivari o’r un cyfnod. O’r golwg cyntaf roedd mor amlwg sut yr oedd yn gweithio. A dyna broblem unrhyw un heddiw sy’n ceisio dehongli ei ymddygiad. O symlrwydd nodau pur mae modd creu cerddoriaeth Mozart sy’n ysbrydoli a chyffwrdd yr enaid; o ddilyniant syml pedwar bâs gemegol ar dant, mae modd ffurfio’r holl fywyd sydd ac a fu – ac, mae’n debyg, bydd – ar y ddaear.\nErbyn troad y ganrif buddsoddwyd yn helaeth yn y technegau angenrheidiol o ddarllen y “sgôr” (y genom, fel y’i gelwir) , ac yn 2001 cyhoeddwyd dilyniant 3,300,000,000 “nodyn” y genom dynol. Y gost oedd $3,000,000,000 – am un. Ond mae pob unigolyn, a’i ddilyniant DNA, yn amrywio – hyd yn oed rhwng gefeilliaid. Yn yr amrywiaeth mae gryn dipyn, os nad y rhan fwyaf, o’r diddordeb dynol. Ar ddechrau 2014 cyhoeddwyd y “genom $1000” wrth i’r cwmni Illumina rhoi’r HiSeq X Ten ar y farchnad am ryw $10 miliwn. Dywed Illumina bod modd ei ddefnyddio i ddarllen 18,000 dilyniant dynol y flwyddyn – a hynny ar gost o ryw $1000 yr un (sy’n cynnwys tua $60 o gyflog i’r technegydd, gyda llaw). Tridiau mae’n cymryd i ddarllen pob set 160 unigolyn.\nHyd yma mae fy stori yn un o symlrwydd. Dyfeisgarwch technolegol wedi ein harwain at drothwy gyfrinach amrywiaeth unigolion. Wrth ddarllen eich côd, mi fydd modd cynnig triniaeth unigol i chi am bob math o gyflyrau gan osgoi holl sgil effeithiau’r triniaethau “cyffredinol” bresennol. Wrth drin cancr, er enghraifft, neu cyflyrau etifeddegol prin, y nod yw targedu’r gennyn diffygiol yn lle defnyddio cemotherapïau amrwd a’i sgil effeithiau.\nOnd y gwirionedd yw mai nemor dechrau yw ein gwybodaeth o le ymysg y 3 biliwn nodyn soniarus y mae’r dyrnaid o nodau ansoniarus farwol. Am beth y dylem edrych ? Ar ddechrau’r llynedd fynychais gynhadledd yn Boston i drafod nid sialens technoleg y robotiaid darllen DNA, ond y sialens fwy fyth o ddelio a’r canlyniadau. Na, nid gynhadledd ar foeseg – ond ar gyfrifiadureg a mathemateg. Y llyffethair gyntaf yw sut i storio’r holl wybodaeth (priodol iawn Ion Torrent yw enw un o’r dyfeisiadau sy’n cystadlu a’r HiSeq X Ten), pan gall camgymeriad yn unrhyw un o’r nodau fod yn fater o fywyd neu farwolaeth i glaf. Ond yn fwy o lawer yw’r sialens i brosesu’r data. Mewn cancr, gall ymateb un gell i un arall fod yn holl bwysig. I ddadansoddi hwn yn llawn mae angen mesur sut mae pob un o 3 biliwn nodyn un gell yn ymateb i bob un o 3 biliwn nodyn y llall. Yn fuan, nid mater o chwilio am nodwydd mewn mwdwl gwair mo hwn, ond trin niferoedd sy’n fwn na nifer holl ronynnau’r bydysawd. A cofiwch, mae’n rhaid cadw copïau cyson rhag ofn “crash”. Yn anffodus ar y lefel yma, nid yn unig bod pob unigolyn yn wahanol – ond mae pob cell ynddi hi, neu fe, yn wahanol hefyd. Nid cyfrifiaduron cyflymach sydd eu hangen ond mathemateg newydd i’w cynnal.\nDyma, felly lle mae’r byd meddygol ar hyn o bryd. Ym mis Awst y llynedd lansiodd David Cameron prosiect i ddarllen dilyniant DNA 100,000 o unigolion yn Lloegr – gan ddechrau gyda dioddefwyr cancr a chlefydau clefydau pryn – ynghyd a’u teuluoedd. Y nod yw cyrraedd 10,000 erbyn diwedd eleni. Un agwedd sydd eisoes wedi codi’i ben yw oblygiadau cyfrinachedd y wybodaeth – rhywbeth i’w trafod eto, efallai ! Gyda phrosiectau cyffelyb mewn sawl gwlad yn sicr mi fydd bas ddata aruthrol yn tyfu. Ond y cwestiwn yw, a fydd yn ddigon mawr i fod o ddefnydd ? Efallai y daw ambell ateb a thriniaeth, ond y faith yw mi fydd angen llawer, llawer mwy o ddata i fedru dweud ein bod yn dechrau deall sut mae’r “cerddoriaeth” yn gweithio. Ond fi byddai’r gyntaf i ddweud fod yn rhaid cychwyn rhywle.\nOnd prosiect DNA Cymru (http://www.s4c.cymru/cymrudnawales/c_index.shtml) oedd fy nhestun. Beth sydd a’r uchod i wneud a hynafiaid Dafydd Iwan, Bryn Terfel a Gareth Edwards ? Yr ateb yw rhifau mawr. Nid darllen genomau cyfain yw nod DNA Cymru ond edrych ar ddau ddarn bychan ohonynt – sy’n cyfateb i far neu ddwy o’r symffoni. Nid genomau cyfain – ond mae’r arithmetic yn glir. Disgrifiwyd egwyddorion y dechneg gan Bryan Sykes yn ei lyfr poblogaidd The Seven Daughters of Eve yn 2001. Y “barau” yw darnau o DNA sydd dim ond i’w etifeddu o’r fam (y mitocondrion) a darnau sydd dim ond i’w etifeddu o’r tad (y cromosom Y) – ond eto sy’n newid mymryn mewn ambell drosglwyddiad i ddadlenni gart achau. Ar un wedd mae delwedd Sykes yn un rhesymol – o fynd yn ôl yn ddigon pell mae modd darogan bodolaeth un wraig yn ein cyn hanes a lwyddodd i gychwyn ar res ddi-dor o ddisgynyddion benywaidd. (A’r un am y cromosom Y i ddynion.) Mewn gwrogaeth i’r traddodiad Beiblaidd, galwyd hon yn Efa-mitocondriaidd gan y wasg. Ond artiffisial braidd yw dewis y diweddaraf o’r rhain, sydd yn fam i ni oll. Wedi’r cyfan ‘roedd ganddi hithau, hefyd fam, a hithau, a hithau – yr holl ffordd yn ôl i’r mitocondrion gyntaf ryw 1.5 biliwn o flynyddoedd yn ôl. Er hynny, gwir, a diddorol, yw dweud, fel y gwneud yn DNA Cymru, mai yn nwyrain yr Affrig oedd y mamau yma’n byw yn ystod cannoedd o filoedd, neu miliynau, o flynyddoedd diweddaraf esblygiad dyn.\nMater arall a digiodd criw o fiolegwyr moleciwlar – Cymry yn eu plith- ym Mhrifysgol Llundain (gweler <http://www.senseaboutscience.org/resources.php/174/synnwyr-am-brofion-llinach-genetig>). Mae ein gwreiddiau moleciwlar yn cynnwys yr holl DNA. Yn wir mewn dadl ar ddatblygiad IVF ar ddechrau Chwefror yn Nhŷ’r Cyffredin, perswadiwyd yr Aelodau nad oedd DNA y mitocondrion o lawer o bwys inni – ryw 0.054%. Ceisiodd Iolo ap Gwyn esbonio’r peth ar raglen Dylan Iorwerth trwy egluro fod gennym ddau riant a phedwar, wyth, un-ar-bymtheg ag ati ym mhob cenhedlaeth gynt. Gellir cyfrifo hyn i 2 wedi’i godi i’r pŵer y nifer o genedlaethau (er enghraifft mae gennym 22 sef 4 taid neu nain). O fynd yn ôl i oes y Saint, fel yr awgrymwyd am Dafydd Iwan, gellir disgwyl ryw 60 cenhedlaeth – os mai 25 mlynedd yw rhod cenhedlaeth. Felly mae gan Dafydd 260 hynafiad damcaniaethol o’r genhedlaeth honno. Sef ychydig dros miliwn biliwn. Amcangyfrifir mai ryw 30 miliwn oedd yn byw trwy Ewrop gyfan yn ystod y 6ed a’r 8ed ganrif. Mae’n fwy na thebygol, felly, fod Dafydd, fel bron pob un arall ohonom yn perthyn i’r rhan fwyaf o unigolion Ewrop ar y pryd tro ar ôl tro ar ôl tro. Fe welwch nad ydy moleciwl DNA yn cynnwys digon o nodau i “gofio’r” holl deidiau a neiniau hyn beth bynnag. Y mae yn wir mai dim ond un nain-mitocondriadd sydd ym mhob cenhedlaeth a hon yn sicr sy’n gyfrifol am 0.054% o’n hetifeddiaeth. Efallai mwy, ond amhosibl fyth byth gwybod faint. Problem arall yw dyfalu ym mha le oedd y nain hon yn byw. Dibynna honiadau’r cwmnïau sy’n gwneud elw mawr o’r diwydiant achau ar wybodaeth fratiog am ddosbarthiad DNA heddiw. Mater arall yw trai a llanw poblogaethau’n gyffredinol ond dadla’r biolegwyr moleciwlar mai gôr ddehongli y tu hwnt i reswm (ac onestrwydd ?) yw honni ei phwysigrwydd yng ngwreiddiau unigolion heddiw. Edrychaf ymlaen at weld dehongliadau gweddill gyfres DNA Cymru – gan obeithio medru ei ddefnyddio yn fy nhiwtorialau Cymraeg ar DNA y flwyddyn nesaf.\nYn yr hir dymor, os bydd darllen genom cyfan y rhan fwyaf o drigolion Cymru yn dod yn rhan o’n gyfundrefn iechyd. Ac os penderfynir defnyddio’r wybodaeth i’r diben (mae’n amheus gen i) mi fydd modd gweithio’n ôl o’r presennol i weld pwy sy’n perthyn – ond cyn mynd yn bell iawn, mi fyddwn yn trafod rhanni rannau o broteinau anhysbys, yn hytrach na siâp trwyn. Tybed pa rannau o ensymau’r meddwl rwy’n rhanni gyda Dafydd a Bryn a Mick Jagger a Bob Dylan a …. ? Gwell tewi.\n(Yn ôl Reddit mae 70,359 nodyn yn 9ed symffoni Beethoven. )


Profedigaeth wedi arwain Rob Howley i gamblo – Golwg360\nMae Rob Howley, cyn-is hyfforddwr tîm rygbi Cymru, yn dweud bod marwolaeth ei chwaer wedi ei arwain i gamblo.\nCafodd ei anfon adref o Gwpan y Byd yn Japan y llynedd ar ôl iddi ddod i’r amlwg iddo fetio ar gemau cyn mynd i’r gystadleuaeth.\nMae’n dod i ddiwedd gwaharddiad naw mis o’r byd rygbi, ar ôl i Undeb Rygbi Cymru ei gosbi wrth ymdrin â’r mater yn fewnol ar ôl derbyn gohebiaeth gan gwmni betio am y digwyddiad.\nFe ddaeth i’r amlwg iddo fetio 363 o weithiau ar fwy na 1,000 o gemau rygbi o fis Tachwedd 2015, gan golli mwy na £4,000.\nAr ddau achlysur, fe wnaeth e fetio y byddai chwaraewyr o Gymru’n sgorio cais.\nMarwolaeth ei chwaer\nBu farw ei chwaer Karen yn 2011, ac mae Rob Howley o’r farn mai dyna fan cychwyn ei broblemau personol â gamblo.\nMae’n dweud wrth y Mail on Sunday nad oedd e wedi ymweld â hi cyn ei marwolaeth a’i fod e wedi pendroni ynghylch dod o hyd i rywle iddi fyw ymhell oddi wrth eu mam wrth iddi frwydro ag iselder ac alcoholiaeth yn dilyn ysgariad.\n“Ro’n i’n beio fy hun am ei marwolaeth,” meddai.\n“Pe bawn i wedi ei gweld hi ar y dydd Mercher hwnnw, a fyddai hi’n dal yn fyw?\n“Roedd tipyn o euogrwydd…\n“O’i rhoi hi yn y tŷ hwnnw ar ei phen ei hun, fe wnes i greu amgylchfyd iddi ladd ei hun.\n“Aeth yr alcoholiaeth o ddrwg i waeth gyda i… Fy nheimlad i oedd fy mod i wedi anfon fy chwaer i’w bedd.”\nCanolbwyntio ar ei waith\nMae’n dweud iddo ymgolli yn ei waith yn dilyn y problemau ond fe ddaeth e o hyd i nifer o broblemau’n ymwneud â’i heiddo a’i hymwneud â’r heddlu pan oedd e’n mynd trwy ei phethau yn 2015.\n“Nid yr arian oedd e, byth,” meddai am ei broblemau gamblo.\n“Nid ymddygiad rhywun caeth oedd e.\n“Mater o ddianc oedd e, a ffordd o anghofio am y pethau drwg a phrofiad fy chwaer.”\nMae’n dweud bod y profiad o ddweud wrth y chwaraewyr am ei gamblo yn Japan yn destun “embaras” iddo fe, yn ogystal â’r ffaith ei fod e wedi siomi ei wraig a’u plant.\nMae’n dweud nad oedd e eisiau gadael y tŷ am dri mis, ond ei fod e wedi cael cefnogaeth “ddiflino” gan Warren Gatland, oedd yn brif hyfforddwr tîm Cymru ar y pryd.\nAeth e i weld seicolegydd i gael triniaeth am dri mis, ac mae’n dweud ei fod e bellach yn deall pam ei fod e wedi troi at gamblo er mwyn ymdrin â marwolaeth ei chwaer.\nDychwelyd i’r byd rygbi\nWrth i’w waharddiad ddod i ben ar Fehefin 16, mae Rob Howley yn awyddus i ddychwelyd i’r byd rygbi.\nMae’n dweud bod y Wasps wedi bod yn awyddus i’w ddenu i weithio gyda Dai Young, a bod galwad ffôn ganddyn nhw wedi rhoi’r hyder iddo ddychwelyd i’r byd rygbi.\n“Dw i nawr yn teimlo’n dawel fy meddwl a dw i ddim bellach yn brwydro yn erbyn bwganod, er does yna’r un diwrnod heb fy mod i’n meddwl am Karen.”\nMae Cymru’n un o nifer fach o wledydd lle nad yw’n bosib chwarae eto wedi’r coronafeirws


Gofyn barn ar Strategaeth Anabledd Dysgu newydd\nHoffai Bwrdd Partneriaeth Anabledd Dysgu Ceredigion wybod beth yw eich barn am y Strategaeth Anabledd Dysgu; strategaeth newydd ar gyfer pobl ag anabledd dysgu a’u teuluoedd a’u gofalwyr.\nYn dilyn y gwaith arolygu a wnaed yn gynharach eleni, mae Bwrdd Partneriaeth Anabledd Dysgu Ceredigion wedi creu Strategaeth Anabledd Dysgu sy’n ymgorffori’r adborth a dderbyniwyd gan bobl sy’n defnyddio gwasanaethau, eu teuluoedd a’u gofalwyr, a darparwyr gwasanaethau.\nHoffai’r Bwrdd ymgynghori â phobl i dderbyn eu hadborth ar y strategaeth ddrafft, a fydd yn cael ei defnyddio wrth ddatblygu a monitro gwasanaethau yn y dyfodol. Er mwyn gwneud hyn, mae’r ymgynghoriad yn agor trwy gynnal sesiynau ymgysylltu â’r cyhoedd.\nDywedodd y Cynghorydd Alun Williams, Aelod Cabinet sy’n gyfrifol am Wasanaethau Oedolion ac sy’n Eiriolwr dros bobl sydd ag Anableddau Dysgu, “Mae hwn yn gyfnod pwysig ar gyfer datblygiad Gwasanaethau Anableddau Dysgu yng Ngheredigion. Wrth i’r boblogaeth newid, mae’r math o wasanaeth y mae pobl eisiau ei dderbyn yn newid hefyd. Mae’n bwysig bod y Cyngor yn deall beth mae pobl eisiau nawr ac yn datblygu ei wasanaethau yn unol â hynny. Rwy’n gobeithio y bydd pawb yr effeithir arnynt yn cymryd rhan yn yr ymgynghoriad hwn.”\nMae Bwrdd Partneriaeth Anabledd Dysgu Ceredigion yn cynnwys gweithwyr proffesiynol ym maes iechyd a gofal cymdeithasol, gofalwyr a sefydliadau’r trydydd sector. Gyda’i gilydd, bydd gwahanol sefydliadau yn gallu defnyddio’r polisi hwn ar draws gwasanaethau yng Ngheredigion i ddarparu gwasanaethau cyson.\nDywedodd y Cynghorydd Catherine Hughes, Aelod Cabinet sy’n gyfrifol am Wasanaethau Plant ac sy’n Eiriolwr dros Ofalwyr, “Rydym yn cyd-nabod mai pobl ag anabledd dysgu a Gofalwyr sydd yn gwybod beth yw eu hanghenion. Mae’n holl bwysig bod eu barn yn cael eu hadlewyrchu yn y Strategaeth yma.”\nRhowch eich barn ar y Strategaeth drwy’r wefan lle gellir gweld yr holl wybodaeth, www.ceredigion.gov.uk/ymgynghoriadau, casglwch ddogfen o un o Swyddfeydd neu Lyfrgelloedd y Cyngor, ffoniwch 01545 570881 neu galwch heibio yn un o’r digwyddiadau:\n• 5 Hydref 10:00-12:00, Ystafelloedd Ystwyth ac Aeron, Neuadd Cyngor Ceredigion, Penmorfa, Aberaeron.\n• 9 Hydref 10:00-12:00, Y Man a’r Lle, Coleg Ceredigion, Aberteifi.\n• 10 Hydref 10:00-12:00, Ystafell Gyfarfod 1, Canolfan Rheidol, Aberystwyth.\nMae’r ymgynghoriad ar agor o 1 Hydref tan 23 Rhagfyr.


Sgwrsio Dwyrain Fremantle. Sgwrsio am ddim gyda dieithryn ar hap yn syth o Dwyrain Fremantle.\nChatroulette Dwyrain Fremantle\nCroeso i Chatroulette Dwyrain FremantleCyswllt i berson aleatory unrhyw le yn y byd. Gyda Chatroulette Dwyrain Fremantle gallwch ddewis rhwng yr opsiynau canlynol:- Sgwrs am ddim gyda phob math o bobl o Dwyrain Fremantle. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dwyrain Fremantle:


Pecynnau dechreuol - Keep Wales Tidy\nMae’r pecynnau dechreuol hyn yn agored i bob grŵp cymunedol a gwirfoddol – does dim hyd yn oed angen cyfrif banc na chyfansoddiad arnoch i wneud cais!\nMae dau becyn gardd benodol i ddewis o’u plith. Mae pob un yn cynnwys popeth fydd ei angen arnoch – planhigion brodorol, offer a deunyddiau; canllaw ar sut mae gosod yr ardd; ac ychydig o amser gan swyddog Cadwch Gymru’n Daclus i ddarparu rhywfaint o gyngor a chymorth ychwanegol.\nBydd y ceisiadau’n cael eu hasesu gan banel o arbenigwyr.\nCliciwch ar y blychau isod i gael gwybod mwy ac i ymgeisio.\nBeth am dyfu eich ffrwythau eich hun? Ffrwythau i'ch cymuned eu cywain a'u mwynhau\nCreu lle i'ch cymuned ei fwynhau ac i fywyd gwyllt ffynnu\nGallwch wneud cais nawr ar gyfer Lleoedd Lleol ar gyfer Natur ar-lein! Cofrestrwch eich manylion i sefydlu cyfrif. Gwnewch yn siŵr eich bod yn ateb bob cwestiwn a lanlwythwch yr holl luniau a’r dystiolaeth ysgrifenedig sy’n ofynnol.\nChwilio am brosiect fwy o faint?\nMae ein pecynnau datblygu wedi cael eu dylunio i sefydliadau cymunedol sy’n dymuno creu prosiectau ar raddfa fwy.


Pin yn safon torrwr cylched cloi allan cyflenwyr neu weithgynhyrchwyr Tsieina-cyfanwerthu-LOCKEY\nPin yn cloi allan torrwr cylched safonol\nRhan Rhif: P cloi allan torrwr cylched bychan dangosyddion perfformiad, yn yn cloi allan M torrwr cylched safonol ini torrwr cylched cloi allan torwyr cylchedau yn gost effeithlon, amlbwrpas ddewis amgen i weiren ffiwsiau a dwbl hefyd fel prif gyflenwad pŵer lockoff. Fodd bynnag, os yw rhywun yn perfformio gwaith cynnal a chadw ar system...\nRhif rhan: dangosyddion perfformiad\nPyn yn cloi allan torrwr cylched safonol\nMtorrwr cylched ini cloi allan\nTorwyr cylchedau yn gost effeithlon, amlbwrpas ddewis amgen i weiren ffiwsiau a dwbl hefyd fel prif gyflenwad pŵer lockoff. Fodd bynnag, os yw rhywun yn perfformio gwaith cynnal a chadw ar system y bu daniodd de, yna gellir gwneud y system dal i fyw eto gan unrhyw un, boed gweithredwr anfodlon dychwelyd o egwyl te a meddwl tybed pam nad yw ei peiriant yn gweithio neu hyd yn oed rhywun ddamweiniol knocing y newid. I'r perwyl hwn, rydym yn cynnig offer ystod Tagout cloi allan, gynllunio ar gyfer unrhyw torrwr cylched, er mwyn sicrhau y gall unrhyw un ail-egnïo ifsomeone cylched yn perfformio a chadw neu atgyweirio arno.\nGwneud peirianneg neilon cryfach plastig PA.\nCynlluniwyd ar gyfer torwyr y tyllau yn y tafod newid.\nGyflym ac yn hawdd-dim ond mae snap yn waith a applya diogelwch clo clap.\nMae tyllau deuol yn darparu ar gyfer newid maint gwahanol dafod\nCynllunio'n yn ôl eich gofynion arbennig, ein pin yn cloi allan torrwr cylched safonol a wnaed gan un o'r gweithgynhyrchwyr proffesiynol a chyflenwyr cynhyrchion cloi allan yn Tsieina-LOCKEY. Yr ydych yn croesawu cyfanwerthu addasu pin yn cloi allan torrwr cylched safonol a wnaed yn Tsieina am bris rhad gyda ein ffatri, ac rydym hefyd yn cynnig y sampl am ddim.\nHot Tags: pin yn safon torrwr cylched cloi allan gweithgynhyrchwyr Tsieina, cyflenwyr, ffatri, pris cyfanwerthu, personol, rhad, yn Tsieina, sampl am ddim\nCloi allan tanc silindr nwy\nCloi allan falf cyffredinol mawr


CAFC - Neuadd Fwyd\nCymdeithas Amaethyddol Frenhinol Cymru Cyf Cysylltwch â Ni\nSioe Frenhinol Cymru\nCyfleusterau a Digwyddiadau Eraill\nDiwrnod Tir Glas Brenhinol Cymru 2018\nLlety ac Arlwyo\nNewyddion Cyfleusterau a Digwyddiadau\nNeuadd Arddangos 1\nBuilding available to lease\nWedi'i hadeiladu yn 2010 mewn ymateb i alwadau cynyddol am lecyn arddangos modern, saif y Neuadd Fwyd mewn lleoliad ardderchog ar faes y sioe, sef safle'r hen Blas Llanelwedd, ac mae rhai o'r coed aeddfed a'r nodweddion archeolegol wedi'u cadw fel canolbwyntiau allweddol i'r datblygiad. Mae elfennau o'r ardd furiog wreiddiol wedi'u cadw hefyd fel nodweddion yn nhirluniad caled y Neuadd Fwyd newydd.\nYn fewnol, mae gan yr adeilad neuadd arddangos fawr agored gyda phyllau gwasanaeth dan y llawr mewn mannau strategol. Mae yna ymolchfeydd ategol a lle storio cyfagos y tu mewn i'r cyfadeilad. Mae'r llawr cyntaf yn cynnwys lle agored sy'n addas ar gyfer llawer math o ddefnydd, megis arddangosfeydd, lansiadau, cynadleddau ayb. ac mae'i wedi'i gyfarparu â chegin fach.\nYn ystod Sioe'r Haf a'r Ffair Aeaf defnyddir yr adeilad yn gyfan gwbl fel lleoliad arddangos bwyd a diod gydag arddangosfeydd o gynhyrchion sydd wedi'u gwneud neu'u prosesu yng Nghymru. Mae ar gael i'w hurio trwy gydol gweddill y flwyddyn ac o ystyried ei faint byddai'n addas ar gyfer cynulliadau a digwyddiadau mawr sy'n alluog i eistedd hyd at 500 i fwyta neu gynulleidfa o tua 1000. Cafodd seremoni wobrwyon Gwir Flas Cymru, a ddarlledwyd ar y teledu, ei chynnal yno yn 2012 ac ysgogwyd y trefnwyr i wneud y sylw fod “y lleoliad yn un penigamp ac ni fyddem yn petruso wrth gymeradwyo eich man cyfarfod i'n cleientiaid”.\nManylion Technegol a Chyfleusterau\nHyd y Neuadd 47.860m\nLled y Neuadd 29m\nHyd a lled y Llawr cyfan 1363m²\nGorffeniad llawr Epocsi-Resin Hylan\nCyfleusterau i bobl anabl Oes\nMynediad Diwifr i’r Rhyngrwyd Oes\nCynllun yr Adeilad\nCliciwch ar y delweddau isod i gael rhai mwy o faint:\nClick here to go back to Photogallery\nOver to you! The entries for the Royal Welsh Art competition are in and it’s time for you to vote for your favourit… https://t.co/yI3KhfafGf 2 ddiwrnod yn ôl\nDilynwch ni ar Facebook\nDilynwch ni ar Youtube\nAm gael diweddariadau rheolaidd ynghylch ein digwyddiadau? Teipiwch eich ebost i gofrestru ar gyfer ein cylchlythyr misol:\n© 2018, Cymdeithas Amaethyddol Frenhinol Cymru Cyf


Cyfoeth Naturiol Cymru / Diweddariad: Miloedd o bysgod marw yn nigwyddiad llygredd Afon Dulas\nDiweddariad: Miloedd o bysgod marw yn nigwyddiad llygredd Afon Dulas\nGall Cyfoeth Naturiol Cymru (CNC) gadarnhau fod mwy na 2,000 o bysgod wedi eu lladd o ganlyniad i ddigwyddiad llygredd yng Ngorllewin Cymru.\nMae swyddogion wedi bod ar y safle yn cymryd samplau ac yn cynnal arolygon pysgod ers iddynt gael gwybod am y digwyddiad ar Afon Dulas ger Capel Isaac yn Sir Gaerfyrddin ddydd Llun (8 Gorffennaf).\nAmcangyfrifir fod hyn wedi effeithio ar ddarn tair milltir (4.7 cilomedr) o’r afon gan effeithio’n sylweddol ar infertebratau yn ogystal â physgod - yn bennaf brithyllod ond hefyd pennau lletwad, llysywod, llysywod pendoll, gwrachod barfog, pilcod ac eogiaid.\nMeddai Ioan Williams, Arweinydd Tîm Rheoli Adnoddau Naturiol CNC:\n“Mae diogelu dyfrffyrdd Cymru a'r planhigion a'r anifeiliaid sy'n dibynnu arnynt yn rhan enfawr o'n gwaith, a dyna pam y gall pobl roi gwybod inni am achosion o lygredd 24/7.\n"Yn anffodus, gallwn gadarnhau bod nifer sylweddol o bysgod wedi cael eu lladd ac y bydd hyn yn cael effaith niweidiol ar yr afon am flynyddoedd i ddod.\n"Gallwn hefyd gadarnhau fod hyn wedi cael effaith sylweddol ar infertebratau yn yr afon.\n"Mae ein staff wedi bod yn gweithio'n ddiflino yn casglu tystiolaeth am y digwyddiad hwn a byddwn yn defnyddio'r dystiolaeth honno wrth ystyried cymryd camau cyfreithiol yn y dyfodol.\n“Ni ddylai achosion o’r fath ddigwydd o gwbl.\n"Rydym yn gweithio'n agos iawn â'r diwydiant ffermio i wneud yn siŵr ei fod yn deall difrod hirdymor llygredd a’r effaith ddinistriol y mae’n ei gael a pha gamau y gall eu cymryd i'w atal rhag digwydd.\n"Mae'n gwbl annerbyniol ac anghyfrifol fod nifer fach o ffermwyr yn peidio â chymryd sylw o arfer da a rheoliadau a thrwy hynny’n rhoi enw drwg i weddill y diwydiant.\n"Mae'r digwyddiadau hyn yn dod ar adeg pan fo lefel stociau eogiaid a sewin eisoes yn isel iawn.\n"Rydym yn annog fod y sector amaethyddol yn gwneud popeth o fewn eu gallu i atal rhagor o achosion o lygredd ac i sicrhau eu bod yn buddsoddi mewn seilwaith slyri addas ar y fferm ac yn dilyn arferion da. Byddem hefyd yn annog ffermwyr i roi gwybod i ni ar unwaith am unrhyw broblemau."\nMae CNC yn annog pobl i roi gwybod am arwyddion o lygredd drwy gysylltu â 0300 065 3000 fel y gall ymateb yn briodol a rhoi'r amddiffyniad haeddiannol i afonydd Cymru.


THOMAS, JOHN (1821 - 1892) gweinidog gyda'r Annibynwyr, gwleidyddwr, a hanesydd | Y Bywgraffiadur Cymreig\nTHOMAS, JOHN (1821 - 1892) gweinidog gyda'r Annibynwyr, gwleidyddwr, a hanesydd\nEnw: John Thomas\nPlentyn: Josiah Thomas\nGalwedigaeth: gweinidog gyda'r Annibynwyr, gwleidyddwr, a hanesydd\nMaes gweithgaredd: Crefydd; Hanes a Diwylliant; Gwleidyddiaeth a Mudiadau Gwleidyddol\nGanwyd 3 Chwefror 1821 yng Nghaergybi, brawd hyn iddo oedd y Dr. Owen Thomas. Hanoedd ei dad o Landdeiniolen, Arfon, a'i fam o Fôn. Oherwydd prinder gwaith i'w dad fel lliniwr symudodd y teulu i Fangor yn 1827. Ar ôl ysbeidiau dan addysg gwahanol bersonau aeth i ysgol un Hugh Williams. Yn 1831 collodd ei dad a gorfu iddo fyned i weithio, ac aeth i siop groser. Wedi naw mis yno aeth yn brentis o grydd at un Dafydd Llwyd. Aeth wedyn oddi cartref i chwilio am waith a theithiodd rannau o Feirion, eithr seithug fu'r siwrnai. Yna aeth i Lerpwl a chafodd waith am rai misoedd, a derbyniwyd ef yn aelod eglwysig yn eglwys Bedford Street (Methodistiaid Calfinaidd). Pan ddychwelodd i Fangor yr oedd y wlad yn ferw gan y mudiad dirwestol a chymerth yntau ran ynddo; ynglyn â'r mudiad hwn y traddododd ei araith gyhoeddus gyntaf - yng Nghaerhun. Yn 1838 bu am rai misoedd yn cadw ysgol ym Mhrestatyn, eithr ei bennaf diddordeb oedd teithio'r wlad i annerch ar ddirwest. Ar gyfrif ei ddoniau ac yn arbennig ei hylithredd ymadrodd anogai llawer ef i ddechrau pregethu. Yn y cyfamser, fodd bynnag, aeth drwy argyfwng a droes gyfeiriad ei fywyd gan beri iddo ymadael â'r Methodistiaid ac ymuno â'r Annibynwyr. Yr oedd yn gydnabyddus iawn â'r Dr. Arthur Jones, gwr ag ynddo swyn rhyfedd i wyr ifainc o fath John Thomas. Fis Medi 1838 cymerth y cam pwysig o groesi at yr Annibynwyr. Bu am gyfnod yn athro yn ysgol y Dr. Daniel Williams, a gedwid gan y Dr. Arthur Jones. Dechreuodd bregethu yn 1839 ac aeth i gadw ysgol i Tabor, Penmorfa, Eifionydd, gan bregethu bob cyfle a gâi. Daeth i gryn sylw fel pregethwr ac yn haf 1840 aeth i Marton i ysgol a gadwai'r gweinidog yno er hyfforddi pregethwyr. Y flwyddyn ddilynol symudodd i ysgol Ffrwd-y-fâl; nid arhosodd yno ond ychydig fisoedd. Cafodd alwad i eglwys y Bwlchnewydd, Sir Gaerfyrddin, ac urddwyd ef yno 15 Mehefin 1842. Yn Chwefror 1850 symudodd i eglwys Glyn Nedd ac yn 1854 i'r Tabernacl, Great Crosshall Street, Lerpwl, lle'r arhosodd weddill ei oes. Bu farw yn Hen Golwyn, 14 Gorffennaf 1892, a chladdwyd ef ym mynwent Anfield, Lerpwl.\nDaethai yn ifanc i reng flaenaf pregethwyr Cymru ac yn un o brif arweinwyr ei enwad, a chadwodd ei safle am hanner canrif. Yr oedd yn wr o feddwl praff ac o ynni diderfyn. Bu â rhan amlwg yn y mudiad dau-canmlwyddol i goffáu merthyron 1662, a arweiniodd i godi Coleg Coffa Aberhonddu. Rhoddasai ei fryd at gael un coleg i'r enwad a chythruddodd hynny bleidwyr y colegau eraill, yn enwedig Coleg y Bala, a bu hyn yn achlysur i brysuro 'Brwydr y Cyfansoddiadau' (1877-85) a rannodd yr enwad yn ddwyblaid, y naill dan ei arweiniad ef a'r llall dan arweiniad M. D. Jones.\nNi chyfyngodd ei ddiddordeb a'i lafur i faterion enwadol; ceid ef yn arweinydd gyda mudiadau cenedlaethol a pholiticaidd. Yr oedd yn ddadleuwr cyhoeddus dihafal ar bynciau'r dydd. At hyn oll yr oedd yn llenor a newyddiadurwr medrus. Cyffyrddir â'i waith fel hanesydd ei enwad yn yr ysgrif ar Thomas Rees (1815 - 1885). Ymwelodd ddwywaith ag U.D.A., 1865 a 1876, gan bregethu a darlithio yma a thraw er cyfnerthu'r bywyd Cymreig yno. Etholwyd ef i gadair Undeb yr Annibynwyr Cymraeg yn 1878 ac i gadair Undeb Cynulleidfaol Lloegr a Chymru yn 1885.\nGolygodd fisolyn, Y Gwerinwr, 1855-6; Yr Annibynwr, 1857-61; Y Tyst (cydolygodd â ' Gwilym Hiraethog ') hyd 1872 ac yna ei hunan hyd ei farwolaeth. Cyhoeddodd hefyd Traethodau a Phregethau, 1864; Cofiant y Tri Brawd (J., D., a N. Stephens); Hanes Eglwysi Annibynol Cymru (cyd-awdur â T. Rees); Pregethau, 1882; Cofiant J. Davies, Caerdydd, 1883; Y Diwygiad Dirwestol, 1885; Cofiant Thomas Rees, 1888; Hanes yr Eglwysi, v, 1891; a nofel, Arthur Llwyd y Felin.\nH. B. Thomas a Rees, Cofiant y Parchedig John Thomas, D.D., Liverpool (Llundain 1898)\nGwaith John Thomas (Llanuwchllyn 1905)\nJ. Vyrnwy Morgan, Welsh Religious Leaders in the Victorian Era (Llundain 1905)\nCymru (O.M.E.), v\nY Geninen, 1892, 1893, 1894, 1895\nOwen, R. G., (1953). THOMAS, JOHN (1821 - 1892) gweinidog gyda'r Annibynwyr, gwleidyddwr, a hanesydd. Y Bywgraffiadur Cymreig. Adferwyd 27 Meh 2022, o https://bywgraffiadur.cymru/article/c-THOM-JOH-1821


Jam Heddwch 2016\nYn ddiweddar cynrychiolodd chwech o bobl ifanc o’i Fforwm Iechyd Gaerffili yn nigwyddiad Jam Heddwch Rhyngwladol ym Mhrifysgol Winchester. Mynychodd mwy na 150 o bobl ifanc o’r DU, Ewrop ac America y gynhadledd dau ddiwrnod.\nMae gan Jam Heddwch fwy nag 20 mlynedd o brofiad wrth ddatblygu arweinwyr ieuenctid ac oedolion i ymgysylltu â’u cymunedau. Y siaradwr gwadd pennaf yn y gynhadledd oedd enillydd Gwobr Heddwch Nobel Rigoberta Mechu Tum, a enillodd Wobr Heddwch Nobel yn 1992 am ei gwaith dros hawliau pobl frodorol America Ganolog.\nClywodd cynrychiolwyr ifanc am brofiadau Rigoberta Mechu Tum a chawsant y cyfle i gyflwyno eu cwestiynau eu hun, ac i ddechrau adeiladu blociau newid cadarnhaol am y dyfodol.\nDysgodd y cynadleddwyr am wahanol ddiwylliannau, cawsant gyfle i drafod materion allweddol mewn perthynas â chydraddoldeb a hawliau dynol a thrafod materion datblygu byd-eang yn y gwahanol weithdai addysgol a gafodd eu cynnal drwy gydol y dydd.\nDwedodd Lauren Prosser, Cadeirydd y Fforwm Ieuenctid, “Roeddwn i’n meddwl bod Jam Heddwch yn brofiad a ehangodd y meddwl yn wirioneddol a ches i olwg go iawn ar gredoau pobl eraill a sut maen nhw’n ystyried ystyr heddwch”.\nGWEITHDY I LAWR Â HI\nGWEITHDY DIWRNOD RECRIWTIO\nGWEITHDY DOSBARTHIAD ARBENNIG\nIechyd y meddwl - Nid ydych ar ben eich hunan!\nMae Fforwm Ieuenctid Caerffili wedi cynhyrchu taflen iechyd meddwl ar gyfer pobl ifanc. Roeddent yn teimlo bod angen i bobl ifanc gael gwell dealltwriaeth o iechyd meddwl, er mwyn rhoi diwedd ar y stigma a’r stereoteipio sy’n gysylltiedig â materion iechyd meddwl.\nCliciwch ar y ddelwedd isod i lawrlwytho’r llyfryn.


04 Chw 2019\nMae’r heddlu’n mynd i’r afael â throsedd gwledig gyda diwrnod marcio diogelwch ar gyfer cymunedau ffermio a gwledig.\nMae Heddlu Dyfed-Powys wedi ymuno â chynllun marcio diogelwch CESAR, ac maent yn cynnig marcio peiriannau’n amrywio o dractorau a beiciau cwad i Land Rovers a cherbydau peiriannau am bris gostyngedig.\nAr bob eitem gosodir sticer nad oes modd ei dynnu, transbonder y gellir ei olrhain, microsglodion cudd a 1,000 o ddotiau y gellir eu hadnabod o hydoddiant dŵr DNA y gellir ei weld o dan olau uwchfioled.\nMeddai’r SCCH Martin Dickenson, o Dîm Trosedd Gwledig Sir Gaerfyrddin: “Mae ymchwil y Swyddfa Gartref yn awgrymu eich bod pedair gwaith yn llai tebygol o gael eich peiriannau wedi eu dwyn os gosodwyd technoleg marcio CESAR arnynt, a chwe gwaith yn fwy tebygol o’u cael yn ôl os byddant yn cael eu dwyn yn dilyn hynny.\n“Mae rhai yswirwyr yn cynnig gostyngiadau sylweddol ar bremiwm yswiriant os oes CESAR wedi ei osod ar eich peiriant.\n“Mae ffermwyr yn buddsoddi arian sylweddol yn eu peiriannau, sy’n hanfodol ar gyfer eu gwaith, ac rydym yn cynnig cyfle i ddiogelu’r asedau hynny gyda chynllun cymeradwy am bris gostyngedig.”\nCynhelir y digwyddiad yng Nghaerfyrddin yn ystod y gwanwyn. Pennir y dyddiadau wedi i lefel diddordeb gael ei sefydlu. Os hoffech osod marciau diogelwch ar eich offer yn y digwyddiad hwn, rhoddir amser penodol i chi er mwyn lleihau amharu ar eich dydd.\nDylai unrhyw un sydd â diddordeb mewn mynd i’r digwyddiad gysylltu â’r Tîm Plismona Gwledig: RuralCrimeTeam@dyfed-powys.pnn.police.uk


Cyflenwadau dŵr preifat - Powys\nYn unol â gwaith y Cyngor mewn ymateb i Covid-19, bydd y gwaith arferol o gymryd samplau o gyflenwadau dŵr preifat yn cael ei ohirio hyd nes y byddwn yn rhoi gwybod i chi.\nMae'r penderfyniad hwn wedi'i wneud fel mesur i ddiogelu ein swyddogion a thrigolion Powys gyfan ac mae'n unol â'r cyngor gan Iechyd Cyhoeddus Cymru.\nDylai perchnogion cyflenwadau dŵr preifat barhau i wirio eu cyflenwadau gan gynnwys, lle y bo'n bosibl, archwilio'r ffynhonnell, y storfa a'r rhwydwaith dosbarthu, er mwyn sicrhau bod gwaith cynnal a chadw yn cael ei wneud yn ôl yr angen (e.e. gosod lampiau UV newydd neu fonitro'r dos clorin) a bod ganddynt ddigon o gyfarpar hanfodol i sicrhau bod cyflenwadau'n parhau'n iach ar bob adeg.\nWrth i'r tywydd cynhesach a sychach agosáu, mae hefyd yn syniad da i fonitro lefelau dŵr, ac i arbed dŵr lle bo hynny'n bosibl, gan sicrhau eich bod yn dilyn cyngor y Llywodraeth i olchi eich dwylo'n rheolaidd ac adolygu eich cynlluniau argyfwng i sicrhau bod cyflenwad arall o ddŵr ar gael.\nHoffwn eich sicrhau y bydd unrhyw waith samplu hanfodol yn cael ei wneud er mwyn sicrhau bod iechyd cyhoeddus defnyddwyr yn cael ei gynnal.\nOs oes gennych unrhyw gwestiynau neu broblemau yn ystod y cyfnod hwn, mae croeso i chi gysylltu â'r Tîm Gwarchod yr Amgylchedd fel arfer y ffôn (01597 826000) neu drwy e-bost (environmental.protection@powys.gov.uk).\nGellir cael rhagor o wybodaeth yma http://www.dwi.gov.uk/private-water-supply/index.htm


Daearu Ewrop | O'r Pedwar Gwynt\nStefan Zweig, a gariodd fflam Ewrop i'w fedd, dros yr Iwerydd (Llun: Atrium Press)\n‘Fel priodas wedi ei threfnu â gŵr mwy cefnog.’ Dyna sut y disgrifiodd Andrea aelodaeth ei gwlad, Rwmania, o’r Undeb Ewropeaidd. Cael ei holi ydoedd ynghylch ei chanfyddiad o Ewrop, ar gyfer prosiect i gofnodi lleisiau’r genhedlaeth iau, o Porto i Riga (I like Europe gan Caroline Gillet, 2015).\nYng ngwledydd canol, dwyrain a de-ddwyrain Ewrop, dyma ddadrithiad cyfarwydd. Roedd ‘priodi’ i mewn i’r Undeb, wedi’r cyfan, yn golygu dygymod ag arferion ac egwyddorion sefydledig y teulu yng nghyfraith estynedig hwn. Waeth am y manteision, rhaid oedd eistedd fel petai wrth fwrdd ciniawau dydd Sul angenrheidiol ond affwysol o amherthnasol; rhaid oedd dangos parodrwydd i fraenaru tir cyffredin – a hollti blew, hyd yn oed pan oedd y newid byd a ddaeth yn sgil cwymp y Mur yn 1989 yn parhau’n achos loes seicolegol. Er i ddrysau agor, ni ddylid anghofio mai degawd o ryfela a fu yn yr hen Iwgoslafia, ac yn fwy diweddar hefyd ar gyrion yr Undeb yn yr Iwcraen – nid dawnsio yn llewyrch dinasoedd yr Oleuedigaeth, yn Baris neu Fienna. Ac os mai ansicrwydd ydi ein cyflwr cyffredin ar hyn o bryd ym Mhrydain yn wyneb Brexit, roedd yr ansicrwydd a brofodd etifeddion cwymp y Mur ar lawr gwlad, ddeg ar hugain o flynyddoedd yn ôl, yn treiddio’n ddyfnach eto. Be wnewch chi, hola Arlywydd Hwngari Viktor Orbán, pan ddaw cnoc ar y drws am hanner nos? Bolltio, nid agor, wrth gwrs. Fel y gwyddom, un o hoff dechnegau rhethregol areithiau Orbán ydi consurio synnwyr cyffredin y ‘werin bobl’, ys dywedir, yn wyneb ansicrwydd.\nPrin fod y ddelwedd hon o’r briodas anghytbwys yn agos at gyfleu holl gymhlethdod ymwneud yr hwyrddyfodiaid hyn â gweddill yr Undeb, ond tebyg mai gwir yr ystrydeb mai gwraig mewn gwendid ydi gwraig a briododd er mwyn pres, neu er mwyn perchnogi ei darn o ddelfryd. A oes modd gwaredu’r ymdeimlad o israddoldeb heb ddiddymu’r briodas neu golbio’r gŵr?\nDibynnol ar barodrwydd i ffurfio dychymyg cyfunol y mae gallu dau – neu fwy – i gyd-dynnu, ar y cyfan. Ond i ba raddau mae’n bosib rhannu’r un dychymyg pan fo cymaint mwy o gardiau ym mhoced un? Cynnal dychymyg cyfunol, er lles tynnu gyda’i gilydd, ydi her ac yn wir, gellid dadlau, raison d’être Ewrop, sydd fel petai yn ei helfen wedi rhyfel, megis yng nghyfnod Cynghrair y Cenhedloedd neu adeg y weledigaeth o Unol Daleithiau Ewrop, 1945-48, yn dilyn yr Ail Ryfel Byd.\nAi byrbwyll fyddai awgrymu mai byw niwrosis cyfnod sydd ar drothwy distryw yr ydym ninnau heddiw ym Mhrydain, fel y mae trigolion y Cyfandir hefyd? Bod gwaeth i ddod – ond gwell hefyd, yn y pen draw? Tebyg bod y tir ansad a deimlwn o dan ein traed yn nodweddiadol o gyfnodau trothwyol fel hyn. A ellid mynd mor bell â chynnig bod ysbeidiau tectonig o’r fath yn angenrheidiol, er mwyn bwydo’r tensiwn a’r ymrafael sy’n amod democratiaeth iach? Digon posib – petai dim ond modd anghofio bod symudiadau’r platiau y tro hwn ar lefel y rhywogaeth a’r blaned.\nMeddai’r hanesydd a’r cymdeithasegydd avant la lettre, Alexis de Tocqueville, ar ei deithiau ar draws yr Unol Daleithiau ddechrau’r 19g: ‘Wrth i’r etholiad agosáu mae cynllwynion yn cynyddu a lledaenu, mae pethau’n dechrau poethi. Cwymp y genedl gyfan i gyflwr twymyn [...] Cyn gynted ag y cyhoedda ffawd [...] ymdawelu a wna’r cyfan, a’r afon, a orlifasai ennyd, yn dychwelyd yn heddychlon i’w gwely.’ A’r etholiadau Ewropeaidd yn agosáu, mae’n eglur mai drama, nid diflastod, sydd ar yr agenda y tro hwn. Ond drama, gwae ni, sy’n cyrraedd eithafion, fel y gwel-wyd yn y golygfeydd brawychus gwrth-Semitaidd diweddar ar draws y cyfandir ond hefyd yng ngeiriau Stephen Yaxley-Lennon (Tommy Robinson) yn annerch torf yn Parliament Square, Llundain – eithafion y byddai cymdeithas ddemocrataidd iach wedi llwyddo i’w hamsugno mewn pryd. Yn y cyfamser, er y colbio ar Ewrop, does dim sôn mwyach am unrhyw aelod arall, heblaw Prydain, yn codi pac. A dadleua rhai mai llygredigaeth eu llywodraethau eu hunain sy’n poeni mwyafrif dinasyddion Hwngari, Gwlad Pwyl, Slofacia, y Weriniaeth Tsiec a Rwmania, neu’r addewid o wledydd wedi eu gwacáu o ganlyniad i bwysau’r amgylchiadau cenedlaethol ym mhob achos. Tebyg bod yr all-lifiad yn gymaint ar flaen meddwl yr etholwyr ar hyn o bryd ag ydi’r mewnlifiad a gonsurir yn deus ex machina etholiadol gan gynifer o’u harweinwyr.\nYn sicr nid yw cyflwr strategol cynyddol ynysig Ewrop heddiw yn ysbrydoli ffydd. A lle mae diffyg ffydd, ceir gwagle i’w lenwi. Y cwestiwn ydi: gan beth? Hyd yma, ysywaeth, ni fu’r bygythiad gwirioneddol o gael ein hanes wedi ei sgwennu gan eraill – gan Tsieina, gan yr Unol Daleithiau – yn ddigon i ysgogi ymrwymiad moesol i’r prosiect Ewropeaidd, hyd yn oed pan mae’n drafodaeth fydd yn pennu dyfodol y ddynoliaeth, megis goblygiadau deallusrwydd artiffisial neu’r argyfwng hinsawdd. Ac er nad oes modd dibynnu arni bellach i achub ein cam, onid yr Unol Daleithiau, trwy gyfrwng ei diwydiant cyfryngol, nid gogoniannau diwylliannol Ewrop, sy’n parhau i ddarparu’r delweddau a fwyda’n dychymyg cyfunol? Prin fod y pres papur yn ein llaw, a’u symbolau Ewropeaidd haniaethol – heb hanes, heb wyneb – yn ysbrydoli ymlyniad ychwaith, mwy na phres papur Monopoly, fel y dadleuodd rhywun uwchben swper yn ddiweddar.\nAddas iawn ydi’r ddelwedd o’r papurau banc Monopoly hefyd, i’n hatgoffa o eironi a chymhlethdod dedfryd Theresa May: mai dinasyddion nunlle ydi dinasyddion byd. Profiad entropig, os un sy’n gafael, ydi chwarae Monopoly, yn fy nghof i. Un mwy addas, os rhywbeth, i barlwr ffrynt May na ‘dinasyddion byd’. Ysgol brofiad dda ydi’r gêm ar gyfer etifeddwyr ceidwadaeth Thatcher, er mwyn deall cartref nid fel lloches ond fel gorfa bres – gorfa bres sy’n cyfrannu’r un gronyn o werth.\nOnd rhesymau eraill sydd yn gyfrifol am ddiffyg enaid y pres Ewropeaidd yn ein llaw. Fel yr ymresymodd yr awdur o Fienna Stefan Zweig, a gariodd fflam Ewrop i’w fedd dros yr Iwerydd, nid yw’r cysyniad o Ewrop yn un cynhenid, greddfol; mae’n codi o ystyriaeth ddofn, nid o angerdd digymell. Meddai: ‘Mi fydd egoistiaeth ddwyfol cenedlaetholdeb bob amser yn haws i’r mwyafrif ymdeimlo â hi nag anhunanoldeb dwyfol y sentiment Ewropeaidd, oherwydd haws bob amser adnabod yr hyn sy’n perthyn i ni nag amgyffred cymydog â pharch ac yn ddiduedd.’ Ar yr un pryd, onid ydi’r prosiect Ewropeaidd yn fwy angenrheidiol nag erioed o ystyried yr hunllef sydd yn ein hwynebu fel rhywogaeth â chyfrifoldeb dros y cartref – planed Daear – a roddwyd i’n gofal? Meddai’r athronydd, y cymdeithasegydd a’r anthropolegydd Bruno Latour yn ei gyfrol ddiweddaraf (Où atterrir? Comment s’orienter en politique, 2017; Down to Earth: Politics in the New Climatic Regime, 2018), rhaid, fel mater o argyfwng, ailgyfeirio gwleidyddiaeth at y Ddaear, nid at y byd-eang neu’r cenedlaethol. Ac onid dan ein traed mae honno?\nHanfodol ydi rhannu rhyw fan lleiaf o ddyfalu am ein gilydd a’r ymdeimlad o berthyn os am sicrhau seiliau cymuned hefyd. Er nad oes modd gorfodi dychymyg ar unrhyw un, sail cymuned ydi parodrwydd i ddeall poen eraill yn ein geirfa foesol ein hunain. Os nad oes digon o dir cyffredin i’r dychymyg fedru cynnal sgwrs â’r anghyfarwydd, mae’n orchwyl a hanner ymdeimlo ag ing dieithryn a’i gael yn foesol berthnasol. Er mwyn cymell cydymdeimlad ac empathi, rhaid wrth sefydlogrwydd a sicrwydd. Ar yr aelwyd, yn ein hymwneud cynnar ag eraill agos, mewn awyrgylch diogel, y sefydlir y ffydd angenrheidiol a wna hynny’n bosib. Dyma a’n galluoga, nes ymlaen, i estyn yr un sentiment, yr un gofal a pharch, i grwpiau ehangach, boed yn deulu yng nghyfraith, yn ffrindiau, yn genedl neu’r rhywogaeth a chreaduriaid. Y profiadau cynnar hyn, sy’n tynnu ar ein cyflwr moesol cynhenid, a’n hargyhoedda o’r angen i ddangos parch egwyddorol at eraill. Cofiaf fod yr athronydd o’r Alban David Hume yn haeru bod emosiwn yn rhagflaenu ein dyfarniadau moesol. Tybed onid trwy rym dychymyg ac ar sail profiad, yn y lle cyntaf – nid rheswm – y lledaenir y gymuned foesol? Mewn geiriau eraill, ar yr olwg obeithiol hon, peth naturiol ydi ymddygiad moesol. Nid rhywbeth a orfodwn ar ein hunain trwy rym rheswm mohono. Cwyd o’n gallu sylfaenol i deimlo empathi â chyd-ddyn a chyd-greadur.\nO dan gyfraith Ewrop mae pob dinesydd, mewn egwyddor, yn gyfartal: ‘Mae pob un bod dynol wedi ei eni’n rhydd ac yn gydradd ei urddas a’i hawliau,’ meddai brawddeg gyntaf rhagair y Datganiad Iawnderau Dynol. Hynny ydi, nid yw’n dderbyniol iselhau neb. O gael ein cymryd o ddifrif, yn union fel ag yr ydym, caniateir i’n bywydau fagu ystyr. Dyna hanfod yr ymdeimlad o barch, atom ein hunain ac eraill, ac amod hunanhyder – a’r rhinwedd fawr, drom sy’n ddibynnol ar yr hyder hwnnw, sef gonestrwydd gerbron ein hunain yn gymaint â gerbron eraill.\nAc eto, ymdeimlad o fod wedi eu hiselhau sydd yn gyffredin i gynifer o gymunedau sy’n gwrthryfela heddiw ar draws Ewrop. Pan oedd argyfwng ariannol deheubarth Ewrop yn ei anterth, yr amheuaeth ar led, boed wir neu gau, oedd mai cael eu defnyddio fel bwch dihangol i ddatrys problemau’r banciau yr oedd dinasyddion y gwledydd hyn. A phaham y pleidleisiwyd dros adael Ewrop gan fwyafrif dinasyddion Cymru? Oherwydd bod pobl yma hefyd yn teimlo eu bod wedi eu hiselhau. Fel yr awgrymwyd pan ddadansoddwyd y bleidlais dros Brexit, pleidleisiodd cynifer dros adael yr Undeb oherwydd eu canfyddiad fod ‘Ewrop’, y ffantom hwnnw a gonsurir mewn awr lem, yn cam-drin, yn bychanu. Ond os rhywbeth, ein llywodraethau cenedlaethol sydd wedi methu. I’r gwrthwyneb, cynnig atebion i gydbwyso’r gynneddf (yr un mor ddynol efallai) i iselhau cyd-ddyn er budd personol, er mwyn y pleser o deimlo grym, a wnaeth Ewrop erioed. Cyflawnodd hynny trwy fod yn barod i gyfaddawdu ac eistedd trwy’r holl giniawau dydd Sul yna oedd yn ddigon i godi’r felan, yn cnoi’r un hen wadn esgid o gig eidion at syrffed, nes bod y pengliniau’n ysgytio o’u gwirfodd dan y bwrdd, fel mewn steddfod capel wedi’r hanner ... Ac yn fwy na dim, llyncu (rhywfaint) o falchder drwy’r cyfan er mwyn cyd-ddeddfwriaethu, i wneud y gorau posib i warchod hawliau dyn.\nCeir un ddelwedd, a ddarllenais yn ddiweddar gan yr awdur Édouard Louis (gw. t15), na fedraf ei gwared o gefn fy meddwl. Meddai mewn cyfweliad ynghylch protestiadau’r Gilets Jaunes – y ‘siacedi melyn’ – yn Ffrainc yn ddiweddar:\nGwelais gyrff nad ydynt fyth yn ymddangos yn y parth cyhoeddus neu ar y cyfryngau, cyrff dioddefus, wedi eu dinistrio gan waith, gan flinder, gan ddiffyg maeth, gan gywilydd parhaus y rhai a gafodd eu goruchafu gan y goruchaf, gan waharddiad cymdeithasol a daearyddol. Gwelais gyrff blinedig, dwylo blinedig, cefnau wedi plygu, golygon wedi ymlâdd.\nMentrodd Arlywydd Ffrainc Emmanuel Macron yntau – wedi pwysau dybryd trais bob Sadwrn y Gilets Jaunes ar strydoedd ei wlad ers Rhagfyr 2018 – ymddiheuro eleni. Cydnabyddodd ei fod ef hefyd, a’i lywodraeth hithau, yn gyfrifol am iselhau cynifer o ddinasyddion ei wlad: ‘Mae llawer yn cywilyddio oherwydd cyflwr eu bywydau,’ meddai, ‘oherwydd nad oes modd iddynt ddal dau pen llinyn ynghyd, er gwaethaf eu holl ymdrechion.’ Ac meddai wedyn: ‘Y ni ddylsai fod â chywilydd.’\nNid mater pitw mo sarhad. I’r rhai a sarhawyd, mae’r profiad yn ysgytiol, a hyd yn oed os oes modd ei drawsffurfio ambell dro, nid oes modd gwared ei ôl yn gyfan gwbl. Nid o’r un natur â chywilydd mohono. Mae lle cadarnhaol i gywilydd ar ein haelwyd. Ond mae iselhau a sarhau yn fater o rym ar waith, yn torri’n llawer dyfnach, yn amcanu at wanu hunanfalchder ac urddas i’w craidd. Mae’n gadael un heb eiriau, heb lais, yn syfrdan fud. Digon posib mai dyma fu canlyniad rhai o osodiadau cynhennus Theresa May, Duw a’i gwaredo. Nid y profiad o gael ein tramgwyddo neu ein digio mo hwn, sy’n digwydd ar lefel wybyddol, yn drwst rhwng daliadau a gwerthoedd gwahanol. Profiad dirfodol, sy’n crebachu’r ymysgaroedd, yw cael ein sarhau. Yn ei ystyr cryfaf mae’n waeth na chael ein niweidio’n gorfforol. Nid yn unig mae’n boenus, mae hefyd yn gwadu i’r dioddefwr y gallu i oresgyn ei boen, i’w gwneud yn ystyrlon. Unwaith y’i profir, nid yw ei olion yn ein cymdeithas mor anweledig mwyach, ac mae’r llygaid yn gweld fel petai am y tro cyntaf y sarhad sydd ar waith, nid yn unig yn y llefydd disgwyliedig ar feysydd y gad, neu y tu ôl i ddrysau mewn carchardai, trwy gyfrwng penderfyniadau sefydliadol, ond hefyd yn y gweithle ac ymhlith ‘cyfeillion’. Nid yw sarhau bob amser yn golygu trais neu orfodaeth gorfforol. Gellir sarhau mewn ffyrdd mwy goddefol yn ogystal, trwy wadu presenoldeb unigolyn, ei gymryd yn ganiataol, gwarafun iddo ei hawliau neu ei freintiau. A gellir sarhau trwy fradychu, neu trwy ddefnyddio enaid arall fel modd o gael at rywbeth, yn hytrach na’i gydnabod yn ei rinwedd ei hun. Heb y profiad, hawdd meddwl mai hen arf defodol er budd gorfodi trefn gymdeithasol benodol mewn cymdeithas draddodiadol ‘anwaraidd’ ydi sarhad – a methu â’i weld ar waith dan ein trwynau.\nDaw urddas o’r gallu i ddisgrifio’n hunain oddi mewn i fframwaith moesol y gymuned yr ydym yn perthyn iddi. Ond yr anhawster, fel y disgrifiodd yr athronydd pragmataidd Richard Rorty (a ymboenai lawer am greulondeb ac urddas cymuned dynol-ryw) ydi mai dim ond iaith y gormeswr sydd ar gael i ni, tan y gorfodir newid: ‘Most oppressors have had the wit to teach the oppressed a language in which the oppressed will sound crazy – even to themselves – if they describe themselves as oppressed.’ Cyfrifoldeb y deallusyn, yn ôl Rorty, ydi rhoi geiriau a mynegiant i boen dawel y dioddefwr. Ffafrio llenyddiaeth yn hytrach nag athroniaeth y mae ar gyfer y dasg hon gan mai llenyddiaeth, yn ei farn ef, yw’r fenter ddeallusol baradigmataidd. Tueddiad athroniaeth ydi systemateiddio ac felly osod pethau tu hwnt i hanes. Ond mae llenyddiaeth yn ffurf amryfath, yn fwy agored i amrywiaeth o safbwyntiau, safbwyntiau nad ydynt yn gymesur â’i gilydd. Mae’n fwy cydnaws, felly, gellid dadlau, ar gyfer ehangu’n geirfa foesol.\nYn yr ysbryd hwn o ehangu’n geirfa foesol, gyda’r rhifyn cyfredol, dathlwn aelodaeth O’r Pedwar Gwynt o fenter Ewropeaidd go arbennig, sef y cylchgrawn rhwydweithiol Eurozine, a sefydlwyd yn 1998 â’i bencadlys yn Fienna. Atgyfnerthwn ein hymrwymiad i sicrhau lle i syniadau anghynefin, heriol yn ein hiaith ein hunain. Trwy ymroi i wneud gwaith beunyddiol o’r golwg, i wrando ar syniadau dieithr hyd at syrffed a chyfaddawdu, y daearir ysbrydoliaeth – yn ysbryd negodi llafurus yr Undeb Ewropeaidd, neu’r ystrydeb o’r wraig a’r gŵr anwastad sydd eto efallai’n llwyddo i ddyrchafu byw: wrth ymroi i ddychmygu, wrth fod yn ddigon dewr i’w gweld eu hunain ym myw llygaid ei gilydd, a hynny er mwyn gallu profi eiliadau o gyd-weld (os nad yn unfryd unfarn) er mwyn cyd-fyw.\nGyda dinistr ecolegol yn carlamu’n herfeiddiol tuag atom, mae’n gwestiwn eirias beth yw ystyr bod yn ddinasyddion darn o dir neu gyfandir, lle ceir pwysau argyfyngus ar adnoddau o’r tu mewn yn gymaint ag o’r tu allan. Er mwyn ymdeimlo’n onest â’r cwestiwn hwn a ‘daearu Ewrop’, rhaid bod yn barod i edrych i fyw llygaid eraill heb agenda. Meddai Latour:\nOedd, roedd Ewrop yn beryg pan gredai ei bod yn abl i ‘ddominyddu’ y byd – ond oni fyddai’n beryclach fyth pe byddai’n crebachu ac yn chwilio, fel llygoden fach, am ffordd o ymguddio rhag hanes? [...] Yn benodol o ganlyniad i’w chamweddau, nid yw bychander yn opsiwn.\nSioned Puw Rowlands yw Golygydd Gyfarwyddwr O'r Pedwar Gwynt.\nLlun planed Daear: NASA\nSioned Puw Rowlands, Ewrop, Brexit, Viktor Orbán, Bruno Latour, Rhifyn 9, Newid hinsawdd\nTybed onid trwy rym dychymyg ac ar sail profiad – nid rheswm – y lledaenir y gymuned foesol yn y lle cyntaf?\nDyddiad cyhoeddi: 22·04·2019